text:
विएना
विएना (जर्मनमे वीन) अस्ट्रियाक राजधानी एवं ओकर नवम प्रान्तसभमेसँ एक छी। विएना अस्ट्रियाक सबसँ प्रमुख नगर छी जकर जनसङ्ख्या १.७ मिलियन अछि।[८]यदि एकर महानगरीय क्षेत्र मिला देल जाए तऽ जनसङ्ख्या २.३ मिलियन भऽ जाइत अछि। ई अस्ट्रियाक सबसँ बड़का शहर एवं अही ठामक सांस्कृतिक, आर्थिक एवं राजनैतिक गतिविधिसभक केन्द्र छी। ई युरोपेली सङ्घमे स्थित दशम सबसँ बड़का (जनसङ्ख्याक अनुसार) शहर सेहो छी ।आर रहन सहनक स्तर कऽ देखैत तेसर सबसँ बढ़िया शहर छी। विएनामे वैश्विक महत्वक संस्थासभ स्थित अछि जहिमे संयुक्त राष्ट्र सङ्घ, ओपेकक संस्थासभ सबसँ महत्वपूर्ण अछि। डेन्यूबक किनारमे स्थित विएना इन्टरनेशनल सेन्टर विश्वक बहुतो प्रमुख संस्थासभक कार्यलयसभक एकीकृत स्थान सेहो छी। विएना शहर अस्ट्रियाक बिल्कुल पूर्वमे स्थित अछि एवं चेक गणतन्त्र, स्लोभाकिया एवं हङ्गेरीसँ एकर सीमासभ मिलैत अछि। सन २००१मे विएनाक सिटी सेन्टर कऽ युनेस्कोद्वारा विश्व सम्पदा क्षेत्रक रूपमे मान्यता देल गेल छल।[९] आ दुनियाक १२७ शहरसभक एक अध्यनमे अही ठामक रहन सहनक स्तर अनुसार दुनियामे भ्यानकुभरक साथ साथ पहिल स्थान देल गेल।[१०]
इतिहास[सम्पादन करी]
भूगोल[सम्पादन करी]
राजनीति[सम्पादन करी]
धर्म[सम्पादन करी]
संस्कृति[सम्पादन करी]
सङ्गीत, नाटक एवं ओपेरा[सम्पादन करी]
सङ्ग्राह्लय[सम्पादन करी]
वास्तुकला[सम्पादन करी]
शिक्षा[सम्पादन करी]
विश्वविद्यालय[सम्पादन करी]
अन्य[सम्पादन करी]
परिवहन[सम्पादन करी]
सार्वजनिक यातायात[सम्पादन करी]
रेल यातायात[सम्पादन करी]
सड़क यातायात[सम्पादन करी]
वायु यातायात[सम्पादन करी]
जल यातायात[सम्पादन करी]
खानपान[सम्पादन करी]
भोजन[सम्पादन करी]
पेय[सम्पादन करी]
वियनाक क्याफे[सम्पादन करी]
पर्यटक आकर्षण[सम्पादन करी]
सेशेसन भवन
Station कार्लस्प्लात्ज (अटो वैगनर)
एथेनाक मूर्ती ऑस्ट्रियाई संसदक सामने
बाह्य जडीसभ[सम्पादन करी]
विएनाक सम्बन्धमे विकिपिडियाक भातृ योजनासभमे ताकी:
आधिकारिक जालस्थल
- Wien.info - विएना पर्यटन बोर्डक आधिकारिक जालस्थल
- Wien.gv.at - विएना नगर निगमक आधिकारिक जालस्थल
- विएनामे स्थित विदेशी दूतावाससभक सूची
विएनाक सांस्कृतिक जीवन
- iKlimt.com - गुस्ताव क्लिमेत - विएनाक मशहूर पेन्टरक बारेमे जालस्थल
विएनाक तस्वीरसभ आर वीडियो
- Photos of Vienna विएनाक कलात्मक तस्वीरसभक विशाल सङ्ग्रह
- Photos of Vienna विएनाक तस्वीरसभक एक सङ्ग्रह - शहरक विभिन्न हिस्सा सभ
विएनाक इतिहास
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ STATISTIK AUSTRIA, "Bevölkerung zu Jahres-/Quartalsanfang", statistik.at, अन्तिम पहुँच २०१६-०२-१२।
- ↑ "Vienna in figures 2012, Vienna City Administration Municipal Department 23 Economic Affairs, Labour and Statistics Responsible for the contents: Gustav Lebhart, page 6" (PDF), अन्तिम पहुँच २१ सितम्बर २०१२।
- ↑ "Statistik Austria – Bevölkerung zu Quartalsbeginn seit 2002 nach Bundesland", Statistik.at, १४ फरबरी २०१३, अन्तिम पहुँच २२ मई २०१३।
- ↑ "VCÖ.at: VCÖ fordert Nahverkehrsoffensive gegen Verkehrskollaps in den Städten", vcoe.at, २००८, मूलसँ ६ जुलाई २०११-मे सङ्ग्रहित, अन्तिम पहुँच ५ अगस्त २००९।
|deadurl=प्यारामिटर ग्रहण नै केलक (सहायता)
- ↑ http://ec.europa.eu/eurostat/documents/2995521/7192292/1-26022016-AP-EN.pdf/602b34e8-abba-439e-b555-4c3cb1dbbe6e
- ↑ http://ec.europa.eu/eurostat/documents/2995521/7192292/1-26022016-AP-EN.pdf/602b34e8-abba-439e-b555-4c3cb1dbbe6e
- ↑ XE.com average GBP/ USD ex. rate in 2014
- ↑ official
- ↑ "हिस्टोरिक सेन्टर अफ विएना", युनेस्को।
- ↑ "Vancouver is 'best place to live'", BBC, अक्टुबर ४, २००५।


c: text/html

text:
पिछला छह साल स बिछान पर पडल युवा पत्रकार हिमकर श्याम जीवन क परिभाषा तकबा मे लागल छथि, गंभीर बीमारी स जूझि रहल आ पत्रकारिता स दूर भ चुकल हिमकर कए जखन छह साल बाद समाद लेल लिखबाक अनुरोध कैल गेल त ओ अपन पहिल आलेख जीवनक उपर देलथि अछि, एहि आलेख मे ओ एक प्रकार स कहबाक सेहो प्रयास केलथि अछि जे आखिर छल साल बाद फेर पत्रकारिता दिस किया लौट रहल छथि, उम्मीद अछि हुनक इ यात्र हुनक जीवन कए आगू ल जाइत आ सुखमय बनाउत
हिमकर श्याम
जन्म आ मृत्यु क बीच क जे यात्रा अछि जीवन अछि। एहि यात्रा मे कखनो रौद भेटैत अछि त कखनो छाहरि। कखनो सुख भेटैत अछि त कखनो दुख। एहि सबहक बीच आदमी कए अपन तयशुदा यात्रा पूरा करै पड़ैत अछि। अहां जीवन कए कोना जीबैत छी इ पूरा अहां पर निर्भर अछि। परिस्थिति पर कनैत हताश भ बैस जाइत छी या फेर अपन सामर्थ्य क बल पर लक्ष्य क पूर्ति मे जुटल रहैत छी। जीवन स मुक्ति क उपाय आहि स भागब नहि, बल्कि ओकरा स्वीकार करब अछि। जीवन जीबाक ढं़ग स जीवन शक्ति क विकास या हा्रस होइत अछि। प्रतिकूल समय कए अपन साहस क बल पर काटनिहार कए जीवन मे सफलता भेटैत अछि। जीवन कए त कोनाओ जीयल जा सकैत छैक। इ अहां कए तय करबाक अछि जे अहां जिनगी कौन प्रकार स जीबैत छी। किया कि इ अहां जीवन थिक जेकरा हर हाल मे जीबाक अछि।
मनुष्य अपन शत्रु अपने अछि आ स्वयं अपन मित्र सेहो। ओ अपना मे शुरू होइत अछि आ अपने मे नष्ट भ जाइत अछि। इ मनुष्य क स्वभाव पर निर्भर अछि जे अस्त-व्यवस्तता अपनाकए अपना कए दुर्गति क गर्त मे धकेल दैत अछि या चुस्त-दुरूस्त रहिकए प्रगति क पथ पर निरंतर आगू बढै़त अछि। एकहि रंग-रूप, नैन-नक्श आ कद-काठी क हेबाक बावजूद एकटा मनुष्य संपन्नता मे जीबैत अछि आ दोसर विपन्नता मे। सुख आ दुख शाश्वत अछि। जीवन मे एकर आएब अनिवार्य अछि। कोई एकरा स बचि नहि पबैत अछि। हमर सोच क सीधा असर हमर जीवन पर पड़ैत अछि। हम अपन सोच कए बदल दी त हमर भाग्य सेहो बदलि जाएत। निराशावादी आशा मे सेहो निराशा ताकि लैत दथि आ आशावादी निराशा मे सेहो आशा क संचार करि लैत छथि। कोनो कार्य मे बेर-बेर भेट रहल असफलता, दरअसल आबैवाला सफलता क तैयारी करि रहल होइत अछि। कठिन परिश्रम आ सतत् प्रयास स अंततः ओ सफलता हमरा भेटैत अछि जेकर हमरा इंतजार रहैत अछि।
हम जेे किछु छी, ओकरा लेल हम खुद जिम्मेवार छी। मनुष्य मे एहन शक्ति अछि जे कोनो अन्य जीव या प्राणी मे नहि। वह शक्ति अछि आत्मदृष्टि, जे ओकरा अपना स बाहर स्वयं अपना कए देखबाक लेल सक्षम बनबैत अछि। इ आत्मदृष्टि मनुष्य कए अन्य जीव स अलग करैत अछि। दार्शनिक लोकनि मनुष्य कए भटकैत देवता कहलथि अछि। जीवन क संघर्ष मे सफलता पेबाक लेल उत्साह कए होएब जरूरी अछि। नकारात्मक भाव क कारण हम अक्षम बनै लगैत छी। सफलता ओकरे भेटैत अछि जे उत्साह स परिपूर्ण होइत अछि। सफलता आ असफलता परिस्थिति आ सामर्थ्य पर निर्भर अछि। सफलता मे देर हुए मुदा ओ ठीक दिशा मे हेबाक चाही।
मंजिल पायब आसान नहि अछि त बहुत कठिन सेहो नहि अछि। कल्पना क रूख हमदम ऊपर दिस हेबाक चाही। अहां कए एहन हिम्मत रखबाक चाही जे अहां अपना कए शिखर पर चढ़ा ल जाएब। सामर्थ्य रहितो हमरा आचरण एकरा स उल्टा होइत अछि। हम जेतबा ऊपर जा सकैत छी ओतबो नहि जा कए अपना कए नीचा खसा लैत छी। व्यक्ति क महानता ओकरा उपलब्ध साधन या परिस्थिति मे नहि बल्कि ओकर मनोबल मे सन्निहित अछि। मनोबल स जीवन क प्रत्येक दिशा मे उन्नति आ संपन्नता क द्वार खुलि जाइत अछि। संसार क महापुरूष क जीवन पर नजरि दी त पता चलैत अछि जे परिस्थिति, साधन आओर योग्यता क दष्ष्टि स ओ आरंभ मे बहुत पिछड़ल छलैथि। हुनकर प्रारंभिक स्थिति लगभग ओहने छल जेहन एकटा औसत दर्जा क मनुष्य क होइत अछि। हुनका मे एकटा खास विशेषता छल ओ छल मनोबल क प्रखरता।
एकाग्रता सफलता क मार्ग प्रशस्त करैत अछि। सफल व्यक्ति चाहे ओ कोनो क्षेत्र क हुए ओकर सफलता क सूत्र ओकर एकाग्रता अछि। एकाग्रता दू प्रकार क होइत अछि सहज आ अर्जित कैल गेल। वेदांत मे कहल गेल अछि जे हर व्यक्ति क एकटा स्वतंत्र दुनिया अछि आओर ओ ओकर मन क द्वारा सष्जित कैल गेल अछि। ओकर भावना, निष्ठा, रूचि आ आकांक्षा क अनुरूप ओकरा पूरा विश्व देखाइ दैत अछि। इ दष्ष्टिकोण बदल जाए, त मनुष्य क जीवन सेहो आहि आधार पर परिवर्तित भ जाइत अछि। जे हम सोचैत छी, से करैत छी आओर वैह भोगैत छी। मन ही हमर मार्गदर्शक अछि आ ओ जाहि दिस चलैत अछि शरीर सेहो आहि दिस जाइत अछि।
जीवन क उत्थान आ पतन क केंद्र मन अछि। मन कए कामधेनु सेहो कहल गेल अछि। मन कामना सेहो करैत अछि आ मन ओकर पूर्ति क साधन सेहो जुटा लैत अछि। जीवन क उन्न्ति क लेल मन क साधल होएब आवश्यक अछि। यदि ओ अव्यवस्थित, असंयमित अछि त सफलता नहि भैट सकैत अछि। जेकर मन बेकाबू अछि ओकर जीवन असफल आ दुखमय रहैत अछि। यदि मन कए साधि लेल जाए त निर्वाह क आवश्यक साधन क कमी कखनो नहि पड़ि सकैत अछि। यदि कोनो कार्य सुव्यवस्थित तरीका स हुए त आसान भ जाइत अछि। अनियंत्रित आ अनियोजित तरीका स कैल गेल काज बोझ लगैत अछि।
मनुष्य क आयु बहुत लंबा नहि अछि, मुदा कनिसन आयु मे जीवन क सुख लेबाक सामर्थ्य अछि। मनुष्य अतीत या भविष्य मे बेसी रहैत अछि। वर्तमान मे बहुत कम रहैत अछि। अतीत क त हम किछु करि नहि सकैत छी। यदि हम अपन वर्तमान कए सुधारि ली त हमर भविष्य अपने आप सुधरि जाएत। मनोवैज्ञानिक क कहब अछि जे थिंक एण्ड गो रिच यानि सोच विधेयात्मक सोचू आ अखने सोचू ताकि अहां स्वयं कए श्रेष्ठ बना सकए। सब महा मानव एहि स महान बनलथि अछि। बीज कए वृक्ष बनेबा लेल लंब यात्रा करै पड़ैत अछि। बीज यदि बीज रहए त विश्व कए ओ उपलब्ध नहि होएत, जे वृक्ष स भ सकैत अछि । ओनाहि अपना कए विकास क शिखर तक पहुंचेबा लेल बहुत लंबा यात्रा करै पडै़त छैक। यदि चेतना सुस्त रहए त हमरा ओ उपलब्ध नहि भ सकैत अछि जेकर हम अपेक्षा करैत छी।
जीवन मे सफलता प्राप्त करबाक आ व्यक्तित्व क समुचित विकास क लेल संस्कार क सेहो विशेष महत्व अछि। संस्कार नीक सेहो होइत अछि आ अधलाह सेहो। दूनू क प्रभाव मनुष्य क जीवन पर पड़ैत अछि। शबर क अनुसार संस्कार ओ अछि जेकर संपादन स कोई व्यक्ति कोनो कार्य क योग्य भ जाइत अछि। संस्कार ओ माध्यम अछि जाहि स व्यक्ति एकटा परिष्कष्त आ पूर्ण समाज विकसित करैत अछि। विनोबा संस्कार संचय कए जीवन मानैत छथि। नदी स्वच्छन्दता स बहैत अछि मुदा ओकर प्रवाह बांधल होइत अछि। यदि ओ बद्ध नहि हुए त ओकर मुक्तता व्यर्थ चल जाएत। जीवन मे जखनधरि हम व्यवस्थित नहि होएब तखनधरि सफल नहि भ सकैत छी। ताहि लेल हमरा सब कए अपन व्यवहार बांधि लेबाक चाही ताकि जीवन बोझ नहि बल्कि आनन्दमय लागि सकए।

robotstxt: allowed

filter: keep


text:
दरभंगा। खेल प्रेमी सब लेल नीक समाचार जे एहिबेर पुन:एल एन एम यू विभिन्न खेल प्रतियोगिता क आयोजन करय जा रहल अछि। इंडियन एसोसियेशन ऑफ यूनीवर्सिटी स्पोर्टस बोर्ड एहि हेतु अपन स्वीकृति द देकर अछि। खेल कैलेंडर मे एल एन एम यू क पूर्वी क्षेत्र अंतर विश्वविद्यालय क्रिकेट प्रतियोगिता ( महिला) आ पूर्वी क्षेत्र अंतर विश्वविद्यालय यूथ फेस्टिवल क आयोजन क जिम्मा देल गेल अछि। एकर अतिरिक्त अंतर विश्वविद्यालय तरंग प्रतियोगिता क आयोजन एल एन एम यू करत।
बुध दिन एकर जानकारी प्राप्त होइतहिं विश्वविद्यालय क खेल विभाग में प्रसन्नता व्याप्त भ गेल एवं अधिकारी कर्मचारी सबहक उत्साह बढ़ि गेल। उल्लेखनीय अछि जे पछिला मास विश्वविद्यालय कतेको खेल सब आयोजन करबाक प्रस्ताव एआईयू लग रखने छल जाहि मे तीन प्रतियोगिता कआयोजन करबाक स्वीकृति भेटलैक। हैंड बॉल( पुरुष) क आयोजन क जिम्मा वीर कुवँर सिंह विश्वविद्यालय,आरा एवं एकलब्य क आयोजन हेतु मगध विश्वविद्यालय अधिकृत कयल गेल अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 26 मार्च 2013
भोजी-सरहोजि-सजनी-सारि
रंगक वर्षामे भीजल छी
भाँगक नशामे माँतल छी
ने सूतल छी ने जागल छी
फागक धारमे भासल छी
यै भौजी भऽ जाउ तैयार
छोड़ब अहींपर रंगक धार
जुनि काँच बुझू हम पाकल छी
बड सक्कत छी जुनि फाटल छी
सासुरक दुलरूआ हम छाँटल छी
अहीं लेल एतऽ आयल छी
राँगबे करब तँ की करतै सार
यै सरहोजि बिसरि जाउ सासुरक संसार
ने ठीक छी ने पागल छी
ई बात सत्त जे पियासल छी
काज-धाज छोड़ि आयल छी
विरह बड भेल तें घायल छी
मुदा आनलौं जेबी भरि अबीर प्यार
यै सजनी रंग लगबा लिअ यार
छी छोट मुदा मोन जीतल छी
लोंगिया मिरचाइ मुदा शीतल छी
यौवनक नव रससँ भीजल छी
ठंढियोमे बड धीपल छी
अहाँ लेल तँ छै नोट हजार
आउ सारि करब रंगक बौछार
भौजी-सरहोजि-सजनी-सारि
सब थाकि गेल पिचकारी मारि
अमित मिश्र


text:
जेएमआईटी मे पढ़ाई होएत शुरू
जगन्नाथ मिश्र इंस्टीट्यूट ऑफ टेक्नालॉजी... जेएमआईटी मे जल्दीए पढ़ाई शुरू होएत. उम्मीद अछि जे एहि नवम्बर सं पढ़ाई शुरू भs जाएत. पढ़ाई शुरू करय लेल तैयारी जोर -शोर सं चलि रहल अछि. क्लास... प्रयोगशाला... वर्कशॉप सभ के काज चलि रहल अछि. एहि काज सभ के दुर्गापूजा तक पूरा भs जयबाक उम्मीद अछि. पढ़ाई- लिखाई शुरू करय के लेल जरूरी सामान... किताब... प्रयोगशाला... कंप्यूटर... बेंच-कुर्सी आ अलमारी तक सभ सामान फेर सं जुटाबय के जरूरत अछि. सरकार के तरफ सं फिलहाल दु करोड़ बत्तीस लाख रुपया मंजूर कएल गेल अछि. किताब आओर किछ दोसर सामान सभ के खरीदय के आदेश द गेल छै. उम्मीद अछि जे अगिला मास तक संयुक्त प्रवेश प्रतियोगिता परीक्षा सं पास विद्यार्थी के सूची कॉलेज के द देल जाएत. ई इंजीनियरिंग कॉलेज दरभंगा के मब्बी मे अछि. दरभंगा सं मुजफ्फरपुर जाय के रास्ता मे कादिराबाद सं निकलतहि मब्बी अछि बागमती नदी के कात मे. ई दरभंगा के अकेला इंजीनियरिंग कॉलेज छल. जाहि समय खुलल छल ताहि समय एकर बड़ नाम छल एहि ठामक विद्यार्थी सभ के जलवा दोसरे छलन्हि. आब फेर सं खुलि रहल अछि अहिठाम चहल पहल फेर बनि जाएत. ओना एहिठाम अखन विद्यार्थी सभ के हॉस्टल के सुविधा नहिं मिलतन्हि.


text:
दृश्य: चारिम
समय: दिन
(खेत में नारायण खेत तमैत)
(अकबर कें प्रवेश)
अकबर: प्रणाम, नारायण भाई!
नारायण: खूब निकें रहू !
अकबर: बुझि परैया खेतक खूब सेवा करैत छी !
नारायण: की सेवा करबै ? माएक दूधक कर्ज कियो चुका सकैत अछि ? तहन जतेक पार लगैया करैत छी !
अकबर: ...ठीक कहलौं ! माए आ खेत में कनेकों भेद नै । लोक माएक दूध पीब आ खेतक अन्न खाए पैघ होइत अछि , मुदा, देखबा में अबैत अछि जेँ मनुष्य पैघ भेला' बाद माए आ खेत दुनु कें बिसैर भदेस में जा ' बैस जाइत अछि ।
नारायण: हम की कही ? ...कहबा लेल हमरा माए कें पांचटा बेटा , मुदा, केकरो सँ कोनो सुख नै ! चारिटा भदेस रहैत अछि आ हम एकटा गाम पर रहैत छी , जतेक पार लगैत अछि सेवा करबाक प्रयत्न करैत छी ! ओकरा चारू कें त' पांच-छ: वर्ष गाम एलाह भ' गेलहि ....
अकबर:..पांच-छ: वर्ष !! धन्य छथि महाप्रभु सभ ! की हुनका लोकन कें अपन जननी -जन्मभूमि कें याद नै अबैत छन्हि ??
नारायण:.. फोन केने छलाह --छुट्टी नै भेटहिया ! माए हेतु खर्चा हम सभ भाई मिल क' भेज देब ।
अकबर: तौबा!तौबा!! ई पापी पेट जे नै कराबाए ! एक बिताक उदर भड़बाक हेतु जननी-जन्मभूमिक परित्याग ! -भाई , की मिथिलांचल एतेक निर्धन थिक? की माएक छातीक ढूध सुइख गेलहि --जे एकर धिया-पुता कें दोसरक छातीक दूध पीबअ लेल विवश होबअ पइड़ रहल छै ?
नारायण: नै भाई, नै ! हम एहि गप के नै मानैत छी , जे माए मैथिलिक छातीक दूध सुखा गेलाए ! ओकर दूध त' बहि क' क्षति भ' रहल छै ! कारण, धिया -पुता सभ 'सभ्य आ संस्कारी ' दूध पिबहे नै चाहैत अछि ! ओकरा त' भदेसी डिब्बा बंद दूध पिबाक हीस्सक लागि गेल छै ।
अकबर: ठीक कहलौं ! धान कटेबाक अछि , एकटा ज'न नै भेट रहल अछि । सब दोसर जगह जा' गाहिर -बात सुनि गधहा जेना खटैत अछि, मुदा, अपन गाम आ अपन खेत में काज करबा' में लाज होइत छै ! भदेस में रिक्शा-ठेला सब चलाएत , मुदा, अपना गाम में मजदूरी नै करत ! आ भदेस में अनेरो अपन जननी-जन्मभूमि के अपनों आ दोसरो सँ गरियायत..
नारायण: अरे, हम त' कहैत छि--किछु दिन जँ जी-जान सँ एहि धरती पर मेहनत काएल जाए त' ई धरती फेर हँसत-लहलहाएत । कोनो धिया-पुता कें माएक ममताक आँचर सँ दूर नै रहए पड़तै ।
अकबर: मुदा, ई होएत कोना ? कोना सुतल आत्मा कें जगाओल जाए?
नारायण:एहि हेतु सभ सँ पहिने हमरा लोकन कें जाइत-पाइत सँ ऊपर उठि एक होबअ पड़त ! हमरा सभ कें बुझअ पड़त जे हम सभ मिथिलावाशी छी अओर हमर मात्र एक भाषा थिक 'मिथिली' , हमर मात्र एक उद्देश्य थिक सम्पूर्ण मिथिलाक विकाश ।
अकबर: (खेत सँ माइट उठबैत ) हाँ भाई, हाँ ! हम सभ एक छी --"मिथिलावाशी" । एहि माइट में ओ सुगंध अछि जकर महक अपना धिया-पुता कें जरुर खिंच लाएत ।(कविता पाठ)
"हम छी मैथिल मिथिलावाशी, मैथिली मधुरभाषी ।
मातृभूमि अछि मिथिला हमर, हम मिथिला केर संतान ।
सीता सन बहिन हमर , पिता जनक समान ।
नै कोनो अछि भेद-भाव , नै जाइत-पाइत कें अछि निशान ।
आउ एक स्वर में एक संग , हम मिथिला कें करी गुण-गान ---जय मिथिला , जय मैथिली ।
पर्दा खसैत अछि
तेसर दृश्यक समाप्ति


text:
लौकही केँ थाना प्रभारी रामचंद्र चौपाल कहल कि घटनास्थल पर चारि लोगक मैत भ' अएलन्हि, जखन की एक व्यक्ति अस्पताल म' इलाज केर दौरान दम तोड़लनी। सभ मृतक एकही परिवार के छल, जे गर्मी केर कारण घरक बाहर सड़क कात सुतल छल।
थाना प्रभारी कहल कि मृतक सभक पहचान विभा देवी (30 बरख), रेश्मा देवी (55 बरख), सुनीता देवी (35 बरख), दीपक (10 बरख) आर ओम प्रकाश (6 बरख) के रूप म' क़ायल गेल अछि। सभ शव क' पुलिस अप्पन कब्जा म' ल पोस्टमार्टम लेल मधुबनी सदर अस्पताल भेज देलन्हि। पूरा मामला केर छानबीन कायल जे रहल अछि। घटना केँ बाद ट्रक चालक फरार बताओल जे रहल अछि।


text:
- मैथिल कविकोकिल विद्यापति दुर्गाक स्तुति कोन मन्त्रसँ करैत रहथि?
- ‘पितर’ के अर्थ में ‘अग्निष्वात्ताः’ शब्द का वास्तविक अर्थ क्या है?
- शादी का मुहूर्त- दग्धतिथि में न करें शादी, बड़ा दोष होता है।
- मैथिल दुर्गादत्त ओ हुनक छन्दःशास्त्रीय ग्रन्थ ‘वृत्तरत्नावली’
- मैथिली आ अंगिका पर लालकृष्ण आडवानी की बाजल रहथि
भारतमे प्राचीन कालमे देव-पूजाक नाम पर यज्ञ होइत छल। अग्निकेँ हविष्य सामग्री अर्पित कए हुनकासँ प्रार्थना कएल जाइत जे अहाँ अमुक अमुक देवताकेँ ई पहुँचाए दियौन। एकर सभटा वैदिक मन्त्र छल। यजुर्वेद समग्र रूपसँ एही यज्ञक लेल सम्पादित कएल गेल।
बादमे जखनि जनसंख्या बढ़ल, विभिन्न प्रकारक काज आएल तँ सभ केओ वेदाध्ययन नहि कए आन-आन काजमे लागि गेलाह। वेदमन्त्र हुनका सभसँ दूर होइत गेल। केओ समाजक उपयोगक लेल कपड़ा बिनलनि तँ केओ माँटि बर्तन बनाबए लगलाह।
एहन स्थिति मे हुनकालोकनिकेँ देवताक उपासनासँ जुड़ल रखबाक लेल आगम पद्धति विकसित कएल गेल। ओहिमे पौराणिक मन्त्र छल जकरा उच्चारण लेल कोनो विधिवत् प्रशिक्षणक आवश्यकता नै छलै। पुराणक लौकिक संस्कृत भाषा जन-प्रचलित छल। ओही भाषामे मन्त्र लिखल गेल आ समाजक सभ केओ देवोपासनासँ जुड़ल रहलाह। एकरा ओ सभ केओ अपनौलनि जे वेदक विधिवत् अध्ययन नै कएने छलाह।
एहीमे किछु गोटे बीजमन्त्रक सेहो उपयोग कएलनि, आ ओहो उपासनासँ जुड़ल रहलाह।
जखनि संस्कृत भाषा सेहो जनताक लेल दुर्बोध भए गेल आ क्षेत्रीय भाषा सभ अस्तित्वमे आबए लागल तखनि गोरखनाथ शिवोपासनाक लेल शाबरमन्त्रक प्रवर्तक भेलाह आ एक बेर फेरसँ समाजक सभ लोक कें उपासना आ अध्यात्मसँ जोड़बाक अभियानमे सफल भेलाह।
एही जनोन्मुखी परम्पराकेँ रामानन्द, रविदास, तुलसीदास, कबीर आदि सन्त लोकनि अपनौलनि। एहि कालमे उपासना सम्बन्धी ग्रन्थसभक लोकभाषामे अनुवाद भेल। गोस्वामी तुलसीदासक रामचरितमानस समाजकेँ जोड़ि कए रखबामे अतुलनीय योगदान कएलक।
अनंत व्रत कथाक लोकभाषामे अनुवाद मेघराज प्रधान 1660ई. में कएलनि जे निश्चित रूपसँ संस्कृत नहि जननिहारकेँ उपासनासँ जोड़बाक क्रान्तिकारी प्रयास छल।
आइयो एहने प्रयासक आवश्यकता अछि।
हमरालोकनि मिथिलाक छी। जतेक व्रतकथा अछि, पूजा-पद्धति अछि, पूजापद्धतिमे प्रयुक्त पौराणिक मन्त्र अछि तकर मैथिली पद्यानुवाद करू। ई समाजक सभ लोककेँ उपासनासँ जोड़बाक लेल अहाँक क्रान्तिकारी डेग होएत।
मेघराज कृत ‘अनंत व्रतकथा’क किछु नमूना-
चौपाई
गुर गनपत कै वंदौ पाई। सरस्वती देवी सिर नाई।।
ध्यान भवानी कौ उर धरौ। कथा अनंत देव की करौ।।
जब पंडौ वनवासहिं गऐ। तहा दुषित तबही तैं भऐ।
जहां कृष्ण कौ सुमिरन कीयौ। ताही छिन प्रभु दरसन दियौ।।
युधिष्ठिर उवाच।
हम सब भैयन सहित दुखारे। दुख समुद्र माझ महि डारै।
का विधि तिन तै छूटन होई। हमकौ कृष्ण बतावौं7 सोई।।
श्री भगवानुवाच।


text:
बिहारक लोक अगर एक दिन काज करनाए बंद करि देत तं दिल्ली बंद भ जाएत...थमि जाएत...सभ किछ ठहरि जाएत. ई कहनाए छनि बिहारक मुख्यमंत्री नीतीश कुमार जीक.
नीतीश जी दिल्ली के बुराड़ी में बिहारक स्थापना के एक सय साल पूरा होए पर भेल एकटा कार्यक्रम में ई बात कहलखिन्ह.
नीतीश जीक साफ कहनाए छलन्हि जे बिहारक लोक बाहर जाSक भीख
नहि मांगैत अछि. अपन मेहनत...मजदूरी... पढ़ाई-लिखाई... प्रतिभा और कौशल के बल पर आगां बढ़ैत अछि.
मुख्यमंत्री जीक कहनाए छलन्हि जे दिल्ली ने एक सय लोक मे बीस बिहारी अछि. बिहारी एहि ठाम अपन काबिलियत के बल पर नीक-नीक पद पर अछि. जे पैघ पद नहि छैथि ओ चोरि-चकारी नहि ... भीख मांगि करि नहि बल्कि अपन मेहनत के बल पर जीवन यापन करैत छथिन्ह.
नीतीश जी कहलखिन्ह जे देश भर में बिहारी मजदूर के मांग अछि. पंजाब, हरियाणा, बंगाल, असम, महाराष्ट्र के संग कश्मीर मे सेहो बिना बिहारी मजदूर के काज पर प्रभाव पड़ैत अछि.
आब जखन बिहार सं मजदूर के पलायन रुकल अछि...कम भेल अछि तं पंजाब... हरियाणा में मजदूर के लुभाबय लेल फोन...किराया आओर रहय के सुविधा के पेशकश कएल जा रहल अछि.
बिहारी मजदूर... बिहारी लोक जतय जाए छथिन्ह ओतय के विकास...अर्थ व्यवस्था मे योगदान करय छथिन्ह.
नीतीश जी कहलखिन्ह जे भने ई बिहारक स्थापना केर सौवां साल अछि मुदा बिहारक इतिहास सिर्फ सय साल के नहि अछि... बिहारक इतिहास हजारों सालक अछि. भगवान महावीर...भगवान बुद्ध सं सम्राट अशोक... चंद्रगुप्त काल सं अछि. नालंदा आओर विक्रमशिला काल सं अछि.
बिहारक अपन एकटा स्वर्णिम युग रहल अछि. किछ कारण सं बिहार पाछां चलि गेल मुदा आब ओ चक्र...पहिला फेर सं घुमि रहल अछि. बिहार अपन गौरव के फेर सं हासिल करय के दिशा में बढ़ि रहल अछि.. बिहार एक बेर फेर सं ज्ञान के क्षेत्र मे दुनिया के अगुवा बनि क देखाएत.
दिल्ली मे नीतीश जीक ई पहिल बड़का कार्यक्रम छल. एहि मौका पर बिहार के 20टा प्रमुख लोक के सम्मानित सेहो कएल गेलन्हि.
दिल्ली के आईएनए दिल्ली हाट आओर नोएडा के सेक्टर 62 स्थित एक्सपो सेंटर में बिहार के एक सय साल होए कर प्रदर्शनी सेहो लागल अछि. एहि ठाम सांस्कृतिक कार्यक्म के अहां सेहो आनंद उठा सकय छी. ई अगिला हफ्ता धरि चलत.


text:
हरिमन्दिर साहिब
श्री हरिमन्दिर साहिब (पञ्जाबी भाषा: ਹਰਿਮੰਦਰ ਸਾਹਿਬ; हरिमन्दर साहिब, हरमन्दिर साहिब), जकरा दरबार साहिब या स्वर्ण मन्दिर सेहो कहल जाएत अछि सिख धर्मावलम्बिसभक पावनतम धार्मिक स्थल या सबसँ प्रमुख गुरुद्वारा छी ।[१] ई भारतक राज्य पञ्जाबक अमृतसर सहरमे स्थित अछि आर एतय के सबसँ बडका आकर्षण छी । पुरा अमृतसर सहर स्वर्ण मन्दिरक चारो दिस बसल अछि । स्वर्ण मन्दिरमे प्रतिदिन हजारो श्रद्धालु आर पर्यटक आबैत अछि । अमृतसरक नाम वास्तवमे ओ सरोवरक नाम पर रखाल गेल अछि जेकर निर्माण गुरु राम दास स्वयम अपन हाथ सँ केने छल । ई गुरुद्वारा एहि सरोवरक बिचोबिच स्थित अछि । एहि गुरुद्वारेक बाहरी हिस्सा सोनाक बनल अछि, एहि लेल एकरा स्वर्ण मन्दिर आ गोल्डन टेम्पलक नाम सँ सेहो जानल जाएत अछि । श्री हरिमन्दिर साहिबक दरबार साहिब क नाम सँ सेहो ख्याति हासिल अछि । ओना त ई सिखक गुरुद्वारा छी, मुदा एकर नाममे मन्दिर शब्दक जोडनाए ई स्पष्ट करैत अछि की भारतमे सब धर्मक एक समान मानल जाएत अछि । एतबे नै, श्री हरमन्दिर साहिबक नीव सेहो एक मुसलमान राखने छल । इतिहासक मुताबिक सिखक पाचम गुरु अर्जुन देव लाहौरक एक सूफी सन्त साईं मियां मीर जी सँ दिसम्बर, १५८८ मे गुरुद्वारक नीव रखबेने छल । सिखसभक लेल स्वर्ण मन्दिर बहुत महत्वपूर्ण अछि । सिखक अलावा सेहो बहुत रास सँ श्रद्धालु एत आबैत अछि, जेकरा स्वर्ण मन्दिरआर सिख धर्ममे अटूट आस्था अछि ।
स्थापत्यसंपादित करें
लगभग ४०० साल पुरान एहि गुरुद्वारक नक्शा स्वयम् गुरु अर्जुन देव जी तैयार केनए छल । ई गुरुद्वारा शिल्प सौन्दर्यक अदभुत मिसाल छी। एकर नक्काशी आर बाहरक सुन्दरता बहुत निक अछि । गुरुद्वारक चारो दिस केबार अछि, जे चारो दिशाक (पूर्व, पश्चिम, उत्तर, दक्षिण) मे खुलैत अछि । ओहि समयमे समाज चारि जातिमे विभाजित छल आर बहुतरास सँ जातिक लोगक अनेक मन्दिर आदिमे जाएक अनुमति नई छल, मुदा एहि गुरुद्वारक ई चारो केबार ओ चारो जातिक एतय आबक लेल आमन्त्रित करैत छल । एहि ठाम सभ धर्मक अनुयायीक स्वागत कएल जाइत अछि ।
परिसरसंपादित करें
श्री हरिमन्दिर साहिब परिसरमे दुईटा बड्का आर बहुतरा सँ छोट-छोट तीर्थस्थल अछि । ई सभ तीर्थस्थल जलाशयक चारु दिस पसरल अछि । एहि जलाशयक अमृतसर, अमृत सरोवर आर अमृत झीलक नाम सँ जानल जाएत अछि । पूरा स्वर्ण मन्दिर उजर संगमरमर सँ बनल अछि आर एकर देवाल पर सोनाक पता सँ नकार कएल गेल अछि । हरिमन्दिर साहिबमे पूरे दिन गुरबाणी (गुरुवाणी) क स्वर सुनाएत रहैत अछि । सिख गुरुक ईश्वर तुल्य मानैत अछि । स्वर्ण मन्दिरमे प्रवेश करसँ पहिले ओ मन्दिरक आगु माथा झुकाबैत अछि, फेर पैर धोएक बाद सिढीसँ मुख्य मन्दिर धैर जाएत अछि। सिढीक साथे-साथे स्वर्ण मन्दिर सँ जुडल बहुतरा सँ घटनासभ आर एकर पूरा ईतिहास लिखल अछि । स्वर्ण मन्दिर एक बहुत निक इमारत अछि । एहि इजोतक सुन्दर व्यवस्था कएल गेल अछि । मन्दिर परिसरमे पत्थरक एक स्मारक सेहो अछि जे, बहादुर सिख सैनिकसभक श्रद्धाजंलि देबक लेल लगाएल गेल अछि ।
द्वारसंपादित करें
श्री हरिमन्दिर साहिबक चाइर द्वार अछि । एहिने सँ एक द्वार गुरु राम दास सरायक छी । इ सरायमे अनेक विश्राम-स्थल अछि । विश्राम-स्थलसभक साथे-साथे एत चौबीस घण्टा लङ्गर चलैत अछि, जेहिमे कोई प्रसाद ग्रहण क सकैत अछि । श्री हरिमन्दिर साहिबमे अनेक तीर्थस्थान अछि । एहिमे सँ बेरी वृक्षक सेहो एक तीर्थस्थल मानल जाएत अछि । एकरा बेर बाबा बुड्ढाक नाम सँ जानल जाएत अछि । कहल जाएत अछि कि जब स्वर्ण मन्दिर बनाबल जाएत रहल छल तब बाबा बुड्ढा जी एहि गाछक निचा बैसल छल आर मन्दिरक निर्माण कार्य पर नजर राखैत छल ।
सरोवरसंपादित करें
स्वर्ण मन्दिर सरोवरक बिचमे मानव निर्मित द्वीप पर बनल अछि । समुचा मन्दिर पर सोनाक परत चढाएल गेल अछि । एहि मन्दिरक एक पुलद्वारा किनारा सँ जुडल अछि । तालमे श्रद्धालु स्नान करैत अछि । ई ताल माछ सँ भरल अछि । मन्दिर सँ १०० मिटरक दूरी पर स्वर्ण जडित, अकाल तख्त अछि । एहिमे एक भूमिगत तल अछि आर पाँच अन्य तल अछि । यतय एक सङ्ग्रहालय आर सभागार अछि । एहि ठाम सरबत खालसाक बैठकसभ होइत अछि । सिख पन्थ सँ जुडल सम्पूर्ण समस्याक समाधान एहि सभागारमे कएल जाइत अछि ।
अकाल तख्तसंपादित करें
गुरुद्वाराक बाहर दहिना दिस अकाल तख्त अछि । अकाल तख्तक निर्माण सन् १६०६ मे कएल गेल छल । एतय दरबार साहिब स्थित अछि । एहि समयमे एतय बहुतरास अहम फैसला लेल जाइत छल । सङ्गमर्मर सँ बनल ई इमारत देख योग्य अछि । एकर बगलमे शिरोमणि गुरुद्वारा प्रबन्धक समितिक कार्यालय अछि, जत सिखसभ सँ जुडल बहुतरास महत्वपूर्ण निर्णय लेल जाइत छल ।
लङ्गरसंपादित करें
गुरुक लङ्गरमे गुरुद्वार आब वाला श्रद्धालुसभक लेल खाए-पिएक पूर्ण व्यवस्था होइत अछि । ई लङ्गर श्रद्धालुसभक लेल २४ घण्टा खुलल रहैत अछि । खाए-पिएक व्यवस्था गुरुद्वारमे आमए वाला चढाबा आर दोसर कोषसभ सँ होइत अछि । लङ्गरमे खाए-पिएक व्यवस्था शिरोमणि गुरुद्वारा प्रबन्धक समितिक दिस सँ नियुक्त सेवादार करैत अछि । ओ यतय आब वाला लोगसभ (सङ्गत) क सेवामे सभ दिस सँ योगदान दैत अछि । अनुमान अछि कि लगभग ४० हजार लोग सब दिन एतय लङ्गरक प्रसाद ग्रहण करैत अछि । खाली भोजन मात्र नै, एतय श्री गुरु रामदास सरायमे गुरुद्वारमे आमए वाला लोगसभक लेल विश्रामक सेहो व्यवस्था अछि । ई सरायक निर्माण सन १७८४ मे कएल गेल छल । एतय २२८ विश्राम गृह आर १८ बड्का कक्ष अछि । एहि ठाम राति बितेबाक लेल गद्दा आ चादर मिल जाईत अछि । एक व्यक्तिक तीन दिन तक रुकैक पूर्ण व्यवस्था अछि ।
इतिहाससंपादित करें
स्वर्ण मन्दिरक कतेकौ बेर नष्ट कएल जा चुकल अछि । मुदा भक्ति आ आस्थाक कारण सिखसभ एकरा पुन बनेलक। जतेक बेर ई नष्ट कएल गेल अछि आ जतेक बेर ई बनाएल गेल अछि ओकर हरेक घटना मन्दिरमे दर्शाएल गेल अछि । अफगान हमलावरसभ एकरा १९ अम शताब्दीमे पूर्ण तरह सँ नष्ट करि देनए छल । तब महाराजा रणजीत सिंह एकरा पुन निर्माण केनए छल आ एकरा सोनाक परत सँ सजेनाए छल ।
चित्र दीर्घासंपादित करें
सन्दर्भ सामग्रीसभसंपादित करें
- ↑ १.० १.१ Kerr, Ian J., "Harimandar", Encyclopaedia of Sikhism, Punjabi University Patiala, अन्तिम पहुँच २१ मार्च २०१५।
- ↑ "Sikhism Religion of the Sikh People", sikhs.org।


text:
हेटौंडा उपमहानगरपालिका
हेटौंडा उपमहानगरपालिका मकवानपुर जिलाक सदरमुकाम छी ।[१] [२] ई नगर भौगोलिक रूपमे भित्री मधेस कहल जाइवला चितवन उपत्यका (नारायणी पूर्वी राप्ती उपत्यका कहि चिनहैवला)क पूर्वी किनार चुरे पहाड श्रृङखला सँ जुडल अछि । ई मध्य नेपालक प्रमुख वाणिज्य तथा यातायात केन्द्र छी । ई महेन्द्र राजमार्ग तथा त्रिभुवन राजपथक मिलन विन्दुमे अवस्थित अछि । हिन्दू, बौद्ध, मुसलमान, क्रिश्चियन धर्मावलम्बी अछि । नेपालक मन्त्री परिषद अन्तर्गतक सामाजिक समिति ६१ टा नव नगरपालिका आ ७ टा नगरपालिकाके उपमहानगरपालिका बनाबैक निर्णय करलाकबाद हेटौंडाके सेहो नगरपालिकासँ उपमहानगरपालिकामे विस्तार कएल गेल अछि । हेटौंडाके उपमहानगरपालिका घोषित करलाकबाद एहिमे वसामाडि गाविसके समावेश कएल गेल छल ।
इतिहास[सम्पादन करी]
महाभारतमे आधारित किम्वदन्ती अनुसार पाँच पाण्डव वनबासक क्रममे ई स्थानमे पहुँचल आ हेडम्बा राक्षस सँ युद्ध भेलापर भीमसेनद्वारा हेडम्बाके तत्कालै मारल गेलापर हेडम्बासँ अपभ्रंस भऽ हेटौंडा भेल अछि । हेडम्बाक बहिनी भूटनदेवीक नामसँ स्थापित भूटनदेवी मन्दिर ई उपनगरपालिकाक वडा नं. १० मे अवस्थित अछि, जहाँ दैनिक पूजाआजा करवाक संग एहिसँ सम्बन्धित पर्व सेहो मानाओल जाइत अछि ।
नेपाल सरकार वि.सं. २०२६ वैशाखमे हेटौंडाके तत्कालिन नगरपञ्चायतक रूपमे घोषणा केनए छल । तत्कालिन हेटौंडा नगरपञ्चायतक प्रथम प्रधानपञ्च वासुदेव रिजाल आ दोसर ओमनाथ पराजुली छी । देशमे बहुदलीय प्रजातन्त्रको स्थापनाबाद हेटौंडा नगरपालिकाक प्रमुखमे डोरमणि पौडेल, उपप्रमुख हरिबहादुर महत सहित दुई अवधिक लेल निर्वाचित भेल छलाह ।
साँस्कृतिक तथा ऐतिहासिक स्थलसभ[सम्पादन करी]
हेटौंडा नगरपालिकामे शहीद स्मारक, मकवानपुरगढी, पशुपति मन्दिर, ऐतिहासिक भूटनदेवी मन्दिर, मनकामना मन्दिर, गोक्षेक्व मन्दिर, कुसमान्ड सरोवर, गुम्बा आ पुण्यक्षेत्रक संगे पुष्पलाल पार्क विशेषताक रूपमे अछि ।
सन्दर्भ सामग्रीसभ[सम्पादन करी]
- ↑ "६१ वटा नगरपालिका र ७ वटा उपमहानगरपालिका थप (सूचीसहित)", अन्तिम पहुँच मंसिर १६,२०७१।
- ↑ "६१ नगरपालिका र ७ उपमहानगरपालिका घोषणा (नाम र गाभिएका गाविससहित"। লেখা " accessdate मंसिर १६,२०७१" উপেক্ষা করা হয়েছে (सहायता)


text:
दिल्ली-मिथिला मिररः पृथक मिथिला राज्यक लेल चलाओल जा रहल आंदोलनक इतिहास कें जौं वर्तमान आ भूत में जा देखि कय भविष्यक आंदोलन केर कल्पना करी त ओकरा सं जे किछु परिणाम निकैल कय आबैत अछि ओहि मे हर्ष सं बेसी विशमयक बोध होइत अछि। ई कहवा मे कनियो संकोच नहि जे मिथिला राज्यक लेल चलाओल जा रहल आंदोलन आई ओहि स्थिति मे पहुंच गेल अछि जेकरा अगर शब्द मे व्यक्त करी त एकटा एहन परिवार जेकर संचालन पुरूष विहीन अर्थात कमजोर नेतृत्वकर्ताक हाथ मे अछि, जेकर नहि त कोनो वर्तमान देखना जा रहलैक अछि आ नहि अहि आंदोलनक कोनो भविष्यक सारगर्भित रूप मे सरकार आ समाज धरि अपन छाप छोड़वा से सफल भय पावि रहल अछि। समय-समय पर पुआर मे लागल आगि जेना अहि आंदोलनक धधरा त उठैत अछि मुदा किछु कालक उपरांत ओ धधरा मृत छाऊरक रूप मे इम्हर-ओम्हर छिड़िया जाईत अछि। एकटा एहन छाऊर, जाहि छाऊर जाहि मे नहि बर्तनक लेवाक रूप मे स्थान लेवाक शक्ति रहैत अछि आ नहि कोनो खेत मे जा खाद्यक रूप मे कार्य करवाक क्षमता।
मिथिला आंदोलनः एक डेग आगू त सौ डेग पाछू
आर्थिक आ समाजिक रूपहि बदनामिक दंश झेल रहल मिथिला आंदोलनक लेल ई एकटा शुभ समय छल जखन अहि आंदोलनक रूप रेखा किछु बदलल सन नज़रि आबि रहल छल आ एहन लागि रहल छल जे जाहि तरहक उत्साह आ संघर्ष युवा लोकनि देखा रहल छथि ओहि मे अलग मिथिला राज्यक जे स्वप्न छल ओ शायद अपन प्रगतिक बाट पर एक गोट सार्थक डेग बढ़ाओत मुदा जन्महि सं विदुषक हेवाक जे दंभ मैथिलजन में छन्हि ओ कतौ ने कतौ अहि आंदोलनकें एक बेर फेर मटिया-मेट करय लेल तैयार अछि। बहुत दिनक बाद सोशल मीडियाक माध्यम सं मिथिला आंदोलन कें एकटा नव आयाम भेट रहल छल। लागि रहल छल नव भोरक आभास थिक, मुदा किछु कालक बाद पता चलल जे अमावश्याक राईत मे मेघ मे चमकल बिजलौका छल जे लौकल, सगरे इजोत भेलै आ पुनः निशिभाग राईत मे गुज-गुज अन्हरिया पसैर गेल। एक बेर फेर सं ग्रहण लागि गेलैक ओहि स्वप्न पर जे हमर मैथिल फुजल आंखि सं देखवाक दुःसाहस केने रहथि। बाबा नागार्जुनक ओहि पाइतक स्मरण होइत अछि जाहि मे बाबा खिन्न भय लिखने छथि, आगि लगौ बरू बज्र खसौ, धसना धसौ बरू फटौ धरती, मां मिथिला रहि कय कि करती ? मां मिथिलाक प्रति भय रहल घोर उपेक्षा सं त्रस्त भय बाबाक कलम सं ई शब्द निकलल हेतनि मुदा एकर एहसास आम मैथिलजन कें प्रायः नहि छन्हि आ नहि ओ लोकनि अहि पाति पर ध्यान देनाई उचित बुझैत हेतथि। बाबाक एक-एक वाक्य, छंद मे हुनक वेदना आ मिथिलाक प्रति असीम प्रेमक परिचायक अछि।
हर बेर जेना एक बेर फेर नव सेना बनल लड़ाई लड़वाक संकल्प लेल गेल मुदा रणभूमि मे जाई सं पहिने सिपाही कें अपन मोछ स्वयं देखना जाय लगलनि। नम्हर मोछ हेवाक अभास होइत सिपाही स्वयं कें सेनापति हेवाक विचार करय लगलथि आ हुनका अंदरक पुरूषार्थ अहिबातक साफ संकेत देबय लागल जे आब हम सिपाही नहि अपितु सेनापतिक योग्य भय गेल छी आ जौं ई आंदोलनक नेतृत्व हम नहि करब त ई कखनो सफल नहि हेतैक। सेनापति बनवाक लेल अपनहि मे लड़ाई शुरू भेल आ किछु कालक बाद स्वयं मे मारि-काटि मचैत सर्वनाश। नहि राज्य भेटलनि, नहि लड़ाई भेल आ बिना लड़ाई लड़ने विपक्षक ओहिठाम खुशीक जलसा शुरू भय गेल। कार्यकर्ताक अभाव आ दोसरक नेतृत्क स्वीकार्यता नहि हेवाक कारणें जन्म लय धरातल तक आबि रहल आंदोलन कें पुनः एक बेर नोन चटा मारि देल गेल। कहानी एक बेर फेर पुरखाह लोकनिक कहबी कें सच साबित कय देलक जाहि में ओ लोकैन्हि कहने रहैथ, छौड़ी पकाओल बड़ी आ छौड़ा कैल कचहरी कखनो ने सफल होइत छैक।
तीन दशक सं बेसीक बाद भारतीय राजनीति में कोनो एक दल कें पूर्ण बहुमत जनता देलक आ अहिक प्रत्यक्ष फायदा मिथिला राज्यक लेल कय रहल आंदोलनी कें भेटवाक चाहि छल मुदा कौआ भराड़ी आ विष्ठाक अटारी बला बात चरितार्थ होइत नज़रि आवैत रहल। ज़रूरत छलैक संपूर्ण मैथिल कें एक संग जोड़ि कय हुनका अहि आंदोलन मे सहभागी बनेवा दिस पहल कैल जेवाक। जिनका किनको मैथिल हेवाक बोध नहि छन्हि हुनका लोकनि सं संवाद स्थापित कय अहि दिस प्रयास होइत कि आखिर आंदोलन मे कोना भीड़ जुटय, भीड़ देखि कुंभकरणी नींद मे सुतल पूर्व केंद्र सरकार आ वर्तमान राज्य सरकार कें जगवाक लेल बाध्य कैल जाय मुदा अहि ठाम आपसी पदक लेल आ अपन स्वकार्यताक लेल आंदोलन कें कसाईक हाथे बेच देल गेल। जाहि नेताक माध्यम सं अहि आंदोलनक स्वप्न साकार हैत ओहि नेता लोकनि कें सार्वजनिक रूप सं अपमान शुरू कय देल गेलनि। आखिर मे अहि ठाम एकटा प्रश्न उठैत अछि कि जौं आंदोलनी सब कें विरोध करतथि त संसद मे के बजताह और जौं संसद मे अहि मांग पर चर्चा नहि हैत त फेर राज्यक स्थापना कोना संभव ? कि समस्त सांसद कें बेटी-रोटी कय देला सं मिथिला राज्य बनि जायत, कि राजनीतिक प्रतिनिधि कें कात-करोट में राखि अहि आंदोलन कें अपन गंतव्य धरि पहुंचायल जा सकैत अछि, कि मैथिल सामूहिक रूपहि ओतेक सक्षम भय गेलथि जाहि मे एक संगे लाख-दस लाखक भीड़ जुटा सकैथ, अगर सबहक जवाब नहि मे अछि त फेर एहन तरहक कुकुर कटौज कियैक ?
संस्थाक विघटन आ आंदोलनक कमजोर भेला सं नुकसान केकर ? ई नुकसान ओहि व्यक्ति आ संस्थाक नुकसान मात्र नहि अपितु ई नुकसान थिक मैथिल आंदोलनक जे एक बेर फेर सं ओहि बाट पर चलवाक लेल अग्रसर अछि जाहि बाट मे कादो छैक, जे बाट कांट-कुश सं भरल छैक, जाहि पोखैर मे कुंभी छैक आ ओहि मे सं निकलनाई मुश्किल नहि भीरहगर सेहो बुझना जा रहल अछि। कि आखिर ई सब बात कहियो मैथिल कें आत्म चिंतन करवाक लेल बाध्य करतैन ? अगर एहने आंदोलन करवाक विचार लय संस्थाक गठन होइत अछि त मिथिला मिरर ओहि संस्थाक आ ओहि मे मोछक माइर करैवला व्यक्तिक चरित्र पर प्रश्न चिन्ह लगा रहल अछि। कोनो भी व्यक्ति आ संस्था कें ई हक कियो नहि देने अछि जे ओ मिथिला कें आंदोलन कें अपन निजी स्वार्थक लेल दुरूपयोग करैथ। ज़रूरत अछि एकटा दमदार अगुआ कें जे मोटगर लाठी लय अहि तरहक संस्था कें संचालन करैथ आ जे व्यक्ति पदक लेल आंदोलन कें कमजोर कय रहला अछि हुनका चिन्हित कय दूध मेका माछी जेना कात करैत आंदोलन कें नव आयाम धरि पहुंचावैथ।


text:
बिहार में महिलाक सुरक्षा लेल पब्लिक ट्रांसपोर्टक गाड़ि ह्वेकिल लोकेशन ट्रैकिंग डिवाइस आ इमरजेंसी बटन सं लैस होयत। सार्वजनिक परिवहनक गाड़ि (बस, कैब, टैक्सी) सं सफर करय वाली महिला वा लड़कि के कोनो तरहक खतरा कें आभास होबय पर इमरजेंसी बटन दबैत कंट्रोल कमांड सेंटर मे अलार्म बजत आ तत्काल पुलिस मदद कें लेल पहुचत।
निर्भया फ्रेमवर्क कें तहद सार्वजनिक परिवहन केर गाड़ि मे व्हीकल लोकशन ट्रैकिंग डिवाइस आ इमरजेंसी बटन लगेबाक निर्णय लेल गेल अछि। अहि योजना केर स्वीकृति कैबिनेट सं भेट गेल अछि। शुरुआती दौर मे पायलट प्रोजेक्ट कें तौर पर पटना सं नव व्यवस्थाक शुरुआत कयल जायत। एकरा बाद अन्य शहर मे संचालित सार्वजनिक परिवहनक वाहन (बस, टैक्सी) मे लगाओल जायत।
पूरा प्रक्रियाक मॉनिटरिंग कें लेल कंट्रोल कमांड सेंटर कें निर्माण कयल जायत। एकरा लेल एनआईसी केर मदद सं परिवहन विभाग द्वारा कंट्रोल रूम बनाओल जायत। ई कंट्रोल रूम पुलिस मुख्यालय कें कंट्रोल रूम सं जुड़ल होयत। कोनो आपातकालीन स्थिति मे वाहन केर ट्रैकिंग कयल जा सकत तथा तुरंत कार्रवाई होयत।
महिला सुरक्षाक लेल बहुत महत्वपूर्ण प्रयास होयत। ह्वेकिल लोकेशन ट्रेकिंग डिवाइस द्वारा इमरजेंसी अलर्ट, ओवर स्पीडिंग तथा उपकरण कें संग छेड़छाड़ आ तोड़ला पर अलर्ट प्राप्त भ’ सकत। एकरा मदद सं वाहनक लोकेशन केर रियल टाइम जानकारी प्राप्त होयत। जियो फैंसिंग एवं सॉफ्टवेयर कें माध्यम सं वाहन कें सब मूवमेंटक मैप पर देखल जा सकत। वाहन मालिक सेहो सॉफ्टवेयर द्वारा अपन वाहन केर स्थिति कें पता क’ सकैत छथि।
अहि साफ्टवेयर सं अपराध नियंत्रण मे बहुत मदद भेटत। संगहि, ओवर स्पीडिंग कें रोकय मे सेहो सहायता भेटत। बस यदि निर्धारित स्पीड सं अधिक स्पीड पर चलत त’ चालक पर कार्रवाई सुनिश्चित कयल जायत।


text: पटना। देश क पांचम आ ईस्टर्न इंडिया क पहिल सबस बेसी क्षमता वाला घुमंतू रेस्तरां (बिस्कोमान टावर) क उद्घाटन मुख्यमंत्री नीतीश कुमार अगस्तक पहिल सप्ताह मे करताह। इ जानकारी सहकारिता विभाग क प्रधान सचिव अमिताभ वर्मा घुमंतू रेस्तरां क निरीक्षण क क्रम मे देलथि। रेस्टोरेंट 18म तल्ला पर अछि। एकर ऊंचाई करीब 210 फीट अछि। एहि रेस्टरां स गांधी मैदान एकटा छोट सन पार्क नजरि अबैज अछि। ओ रेस्तरां क सजावट कए सेहो सराहलाह। ओ एकरा लेल बिस्कोमान अध्यक्ष कए धन्यवाद सेहो देलाह। वर्मा कहला जे घुमंतू रेस्तरां मे 140 गोटेक बैसबाक व्यवस्था कैल गेल अछि। एकर खासियत इ अछि जे इ एक एचपी क मोटर पर चलि रहल अछि। जाहि स इ 60 मिनट मे एक चक्कर पूरा करैत अछि। गंगा क दृश्य सेहो एहि ठाम स देखल जा सकैत अछि। वर्मा कहलथि जे मुंबई मे दू आ जयपुर आ अहमदाबाद मे एक एकटा एहने घुमंतू रेस्टोरेंट अछि। प्रधान सचिव 17म तल पर 60 गोट लेल एक संग बैसबा योग्य बार क निरीक्षण सेहो केलथि। ओ बार लेल लाइसेंस भेटबाक मे आबि रहल व्यावधान कए दूर करबाक भरोस दियौलथि। रसोई 17म तल पर अछि। एहि ठाम स तैयार सामाग्री लिफ्ट स घुमंतू रेस्तरां मे स्वचालित प्रणाली द्वारा जाएत। 16म तल पर एकटा सभागार आ खुलल गार्डेन बनाउल गेल अछि। जतय 300 गोटे लेल कार्यक्रम आयेाजित कैल जा सकैत अछि। एकरा विवाह अथवा पार्टी जइसन आयोजन क लेल बुक कैल जा सकैत अछि। निरीक्षण क क्रम मे प्रधानसचिव बिकोमान क कार्य क खूब तरीफ केलथि। 1988 मे बिस्कोमान प्रबंध समिति भंग भेलाक बाद एकर स्थिति दयनीय भ गेल छल। एहि अवसर पर बिस्कोमान अध्यक्ष सुनील कुमार सिंह कहला जे घुमंतू रेस्तरां बिहार कए सौगात क रूप मे भेट रहल अछि। ओ कहला जे शाकाहारी, मांसाहारी भोजन, नाश्ता, काफी सहित विभिन्न तरह क व्यंजन एहि ठाम उचित दाम पर भेटत। दाम एहन राहल गेल अछि जे आम आदमी सेहो घुमंतू रेस्तरां मे आबि कए नास्ता आ भोजन करि सकत।


text:
भारतक संधान : इतिहासक चमत्कार
विश्व इतिहासक पृष्ठ पर भारतक जन्म एकटा आकसिमकता छल, एकटा चमत्कार छल।
चमत्कार छल योरोपक जे पन्द्रहम शताब्दीमे तुर्की साम्राज्य द्वारा स्थल मार्ग रोकि देला पर समुद्री मार्ग ताक• लागल। अनेक समुद्रकेँ टपैत भारतक प्राचीन वैभवकेँ स्मरण करैत, अपन खाली पेट नेने भारत पहुँचि गेल आ र्इसाक प्रथम शताब्दीक आसपास रोमसँ भारतीय व्यापारी द्वारा व्यापारक लाभ क्रममे आनल गेल सोना ताक• लागल, लुट• लागल।
लुट• सँ पूर्व योरोप पहिने अपनामे कुकूर जकाँ लड़ल, लड़ल डच आ पोत्र्तगाीज आ फ्रेंच। अंतमे जीत भेल अंगरेजक। अंगरेज लुटैत-लुटैत शासन कर• लागल। शासन लेल आवष्यक भेल भारतीय परम्पराक ज्ञान। आवष्यक भेल इतिहासक संधान।
भारतमे, आधुनिक अर्थमे इतिहास नहि छल। इतिहास, संस्कृति तथा साहित्य जे किछू छल से प्राचीन कालमे कंठाग्र छल, बादमे ओ जीवनमे उतरिकेँ समाजक वस्तुु बनि गेल छल। 1839 र्इ. मेे एलिफिस्टन कहलक जे प्राचीन भारतकेँ इतिहास नहि अछि। अधिकांष अंगरेजक धारणा, जे ओकर अज्ञानता पर आधारित छल, भेल जे भारतकेँ प्रचीनता नहि अछि।
प्राचीनताक उदधाटन केलनि प्रथम-प्रथम 1764 र्इ. मे मद्रास प्रेसीडेंसीक ब्रुषफुट जनिका प्राचीनतम हथियार आ हडडी भेटल, जकर विवरणसँ योरोप चौकि उठल। भारतो आदिमानवक क्षेत्र मानल जाय लागल। पुरातत्व विभारग साकांक्ष भेल, इतिहास लेखन सक्रिय भेल।
एहि प्रकारेँ प्राचीन भारतक इतिहास, आधुनिक अर्थमे, अठारहम शताब्दीक पश्चाते लीखल जाय लागल। एतबा अवष्य जे एहि प्रकारक प्रयास एहिसँ पूर्व भारतमे कहियो नहि भेल छल। ओकर प्रयोजनो नहि छल।
प्रयोजन थिक इतिहास केर अतीतक विवरण उपसिथत करैत वत्र्तमानक निर्देषन तथा भविष्यक लेल मार्ग-संकेत देब। एहि अर्थमे, अति प्राचीनेकालसँ, भारतमे इतिहासक प्रतिष्ठा छल। ऋग्वैदिक कालमे सूत एकटा अधिकारी मानल जाइत छल जकर कार्ये छल इतिहास आ परम्पराकेँ सुरक्षित राखब तथा समय-समय पर (अभिषेककालमे निषिचते) उपसिथत करब। स्वयं ऋग्वेदमे अनेक ऐतिहासिक उपाख्यान अछि जे कालांतरक ब्राहम्ण, उपनिषद होइत पुराण धरि चलि गेल अछि जे ओही सूत परम्पराक परिणाम थिक।
ओही सूत परम्पराक परिणाम थिक रामायण आ महाभारत।
महाभारतमे प्रथम-प्रथम इतिहास शब्दक व्यवहार भेल अछि तथा परिभाषा कयल गेल अछि जे प्राचीन भारतीय इतिहास संकल्पनाके प्रकट करैत अछि, जकर समर्थन करैत डा. ब्युहलर कहलनि जे स्वयं महाभारतमे प्रचूर सामग्री र्अछि।
इतिहासक उíेष्य सामंती युद्धक विवरणे टा प्रस्तुत करब नहि थिक, अपितु समाज विकासक चित्रण करब सेहो अभिप्रेत थिक। कहबाक प्रयोजन नहि जे समाज विकासक स्वयं उíेष्य थिक सभ्य एवं सुसंस्कृत रूपें आनन्दमय संतुलित जीवनयापन।
एही संतुलित जीवनयापनकेँ ध्यानमे राखि धर्म, अर्थ, काम तथा मोक्षकेँ पुरूषार्थ मानल गेल एवं वर्णाश्रम व्यवस्थाकेँ सफल समाजक लेल अनिवार्य रूपमे स्वीकार कयल गेल जे विष्वक समाजषास्त्रीकेँ चकित क• देलक।
महाभारत तथा पुराणमेे षिक्षा नियोजित अछि जे कालांतरमे जीवनमे उतरिकेँ सामाजिक नियमक रूप धारण क• लेलक। यैह कारण थिक जे भारतमे दंड व्यवस्था (मुख्यत: प्राचीनतकालमे) गौण रहल।
वस्तुत: प्राचीन भारतक इतिहास राजनीतिक कम सांस्कृतिक अधिक अछि।
र्इ बात भिन्न जे एहिठाम प्राचीन यूनानक हिरोडोटस अथवा प्राचीन रोमक लिवीटाल्मी सन इतिहासकार नहि भलाह जे मात्र इतिहासे टा लिखितथि। भारतमे तँ झानाकोषक परम्परा रहल अछि आ से अछि ऋग्वेदसँ जकर परम्परा पाणिनी होइत (चौदहम शताटदीक मिथिलाक ज्योतिरीष्वर ठाकुरक) वर्णरत्नाकर धरि चलि आयल अछि। भारतक प्राचीन गं्रथ सबमे जीवन, समाज राजनीति तथा धर्म, सबटा एक्केठाम भेटि जाइत अछि तत्कालीन षिक्षा पद्धतिक अनुकूल। प्राचीन योरोपमे चौदहम शताब्दीसँ पूर्व षिक्षाक कोनो परम्परा नहि छल, छल मात्र बाइबिल घोंटब। तेँ योरोपीय संस्कृतिमे इतिहासक भिन्न प्रयोजन पड़ल।
भारतमे इतिहास, पुराण बनिकेँ दैनिक अंग बनि गेल छल जकर प्रमाण थिक सूत परम्परा। र्इ बात भिन्न थिक जे एहि सूत परम्पराक पुराण केर शैली थिक साहितियक (तेँ अलंकरीिक अछि) तथा उíेष्य अछि भकित भावना, तेँ अतिषयोकितपूर्ण सेहो अछि। दोसर, पुराणमे संतुलित व्यवस्थाक अभाव अछि (परस्पर विरोधी र्अछि) तथापि सतर्कतापूर्वक परीक्षणक पश्चात पुराणक उपयोग इतिहास निर्माणमे भ• सकैछ। एहि प्रसंग अनेक विद्वानक कार्य र्अछि जाहिमे पार्जिटर साहेब अविस्मरणीय रहताह।
प््राचीन भारतक इतिहास निर्माणक प्रसंग डा. रोमिला थापरक कथन निषिचते मान्य थिक जे भारतक प्राचीन इतिहास कल्पनाश्रिते अधिक रहत। किन्तु कल्पना निराधार नहि, अनके आधार अछि जाहिमे मुख्य अछि पुरातत्व साक्ष्य, साहित्य एवं विदेषी यात्रीक यात्रा वर्णन।
पुरातत्वमे मुख्य अछि उत्खनन, अभिलेख तथा सिक्का आदि। साहित्यमे वैदिक, बौद्ध, लौकिक साहित्य तथा अष्टाध्यायी एवं अर्थषास्त्र प्रमुख अछि जाहि आधार पर प्राचीन इतिहासक निर्माण सम्भव अछि।
प्राचीन इतिहास निर्माणमे उपयोगी होइत अछि पषिचम एषियाक भारत प्रसंग उल्लेख तथा विभिन्न यात्रीक वर्णन। सुमेरियाक पौराणिक उल्लेखमे भारत, बेबीलोनक सारगनक भारतीय व्यापारक उल्लेख तथा बोनाजकोइक संधिलेख, प्राचीन भारतक कतिपय पक्षकेँ महत्वपूर्ण ढंगेँ प्रकाषित करैत अछि।
प्रकाषित करैत अछि प्राचीन भारतकेँ यूनानी, रोमन, चीनी तथा अरबी जिज्ञासु लोकनिक वृतान्त। स्काइलैक्स फारसक एकटा यूनानी सैनिक छल जे सिकन्दर (र्इ. पूर्व 326) सँ पूर्वहि सिंधप्रदेष आयल छल, जकर उल्लेख हिरोडोटसक हिस्टोरिकामे भेटैत अछि। सम्भवत: यैह प्रथम यात्री छल। मेगास्थनीजक डंडिका एहि प्रसंग एकटा लाइट हाउस थिक जकर अनेक किरण अनेक यूनानी तथा रोमन लेखमे भेटैत अछि। र्इ. पूर्व तेसर शताब्दीक यूनानी पेट्रोकालीजक भारत प्रसंग लेख केर स्ट्रेबो बहुत प्रषंसा करने अछि। र्इ. पूर्व प्रथम शताब्दीमे एकटा यूनानी जे मिस्रमे रहैत छल आ जे भारतीय समुद्र तटक यात्रा कयने छल, पेरीप्लजक रचना केलक जे महत्वपूर्ण मानल जाइत र्अछि।
र्इ. पूर्व प्रथम शताब्दीक पिलनी तथा र्इ. पूर्व दोसर शताब्दीक टालमी नामक रोमन लेखकक किछु अंष भारतीय इतिहास लेल निषिचत महत्वपूर्ण अछि।
महत्वपूर्ण अछि र्इ. पूर्व प्रथम शताब्दीक प्रथम चीनी लेखक शुमाचीन, पाँचम शताब्दीक सुलेमान, दसम शताब्दीक अल मसूदी तथा एगारहम शताब्दीक अल बेरूनी जे संस्कृत भाषा सिखलनि तथा भारतीय संस्कृतिक प्रषंसा करैत भारतीय गणित, ज्योतिष, विज्ञान, दर्षन तथा धार्मिक परम्पराक विष्व संस्कृतिमे महत्व प्रतिपादित केलनि।
अल बेरूनी, महमूद गजनीक समकालीन छल किन्तु महमूद जत• असभ्य, बर्बर तथा लुटेरा बनि क• डाकू जकाँ भारतकेँ लुटलक आ जाइत काल सोमनाथक फाटक पर्यन्त नेने तत• अल बेरूनी अपन निष्पक्षता, धार्मिक निरपेक्षता द्वारा भारतीय संस्कृतिक जाहि शब्देँ महिमा गायन कयने छथि से गजनीक गाल पर अरबक थापरे मानल जायत। कहबाक प्रयोजन नहि जे एहि सब सामग्रीक महत्व इतिहास लेखनक लेल उल्लेखनीय अछि।
उल्लेखनीय अछि प्रारमिभक भारतीय इतिहास लेखनक क्षेत्रमे उन्नैसम शताब्दीक चाल्र्स ग्रान्ट, जेम्स मिल तथा बी.ए. सिमथ जे वैज्ञानिक इतिहास लेखनक क्रममे एकटा कलंकक रूपमे स्वमण कयल जायत। ताहिमे जेम्स मिल अपन अज्ञानता, पक्षपातपूर्ण विचार तथा निकृष्ट सिद्धांत निरूपणसँ (अपन इतिहास द्वारा) जतेक गोटाकेँ भ्रान्त करबाक चेष्टा केलक जे एकरा हिटलरे सुसोलिनीक कोटिमे राखि दैत अछि। हमरा बुझने नर हत्यासँ मानस हत्या अधिक जघन्य थिक। चाल्र्स ग्रान्ट आ जेम्स मिल एहने जघन्य अपराधी थिक।
असलमे र्इ सब जर्मनी आ फ्रांसक भारतीय सुनिकेँ खौंझा उठल छल, लजिजत भ• उठल छल, गुलाम भारतक सांस्कृतिक वैभवक प्रकाषसँ बौखला उठल छल। र्इ वैह समय छल जखन भारतक ऋग्वेद, ब्राहमण, उपनिषद आ समृतिक काव्यात्मकता, बौद्धिकता तथा दार्षनिक उच्चतासँ योरोप चौंकिकेँ मुग्ध भ• रहल छल, भारतीय प्राचीन सांस्कृतिक वैभवक प्रति अनेक फ्रेंच ओ जर्मन विद्वान विसिमत भ• रहल छलाह, सर विलियम जोन्स भारतीय ज्ञानक प्रकाषन लेल आकुल व्याकुल भ• रहल छलाह, आ मैक्समूलर अपन नामे मोक्षमूल राखि नेने छलाह।
1818 मे जेम्स मिलक बि्रटिषकालीन भारतक इतिहास प्रकाषित भेल जकरा पढि़ अनेक अंगरेज प्रषासक (जे पाठयग्रंथक रूपमे पढ़ैत छल) भ्रष्ट होइत छल। एक दृषिट´े, र्इ सब स्वयं अंगरेजक जडि़ काटलक, भारतीयकेँ भ्रान्त विचारसँ अतिषीघ्र क्रुद्ध क• देलक, जाहिसँ स्वाधीनता आन्दोलन निकट आबि गेल। नहि तँ भारत सन सहिष्णु देष तथा क्षुद्र र्इष्र्याग्रस्त भारतीय रजवाड़ाक कारणे इहो सब मुसलमाने जकाँ अनेक समय धरि शासन क• सकैत छल। वस्तुत: र्इसार्इ मिषनरीक मूर्खतासँ भारतमे अंगरेजक जडि़ कटि गेल।
एहि मूर्खताक नेता छल चाल्र्स ग्रान्ट जे तत्कालीन इंग्लैंडक एकटा महत्वपूर्ण र्इसार्इ छल जे कहने फिरैत छल जे हिन्दू धर्म मूर्ख निकृष्ट तथा शैतानक धर्म थिक सड.हि ओ प्राचीन भारतकेँ पतित, बैमान आ यौन पापाचारी मानैत छल। जेम्स मिल, चाल्र्स ग्रान्टकेँ अपन आदर्ष मानिकेँ इतिहास लिखलक तथा प्राचीन भारतीयमे एकटा आरो विषेषण जोड़लक-बर्बर। यैह सर्वप्रथम हिन्दू काल, मुसिलम काल तथा बि्रटिष कालक रूपमे भारतीय इजिहासक विभाजन केलक। एहि विभाजन द्वारा साम्प्रदायिकताक बीजारोपनक सड.हि अपन काल विभाजनक अज्ञानता सेहो प्रकट केलक। हिन्दू काल तथा मुसिलम कालमे धर्मकेँ प्रधानता मानलक (मुसलमान नहि मुसिलम शब्द अछि) किन्तु तेसर र्इसार्इ कालकेँ बि्रटिष काल कहि देलक।
बी.ए. सिमथकेँ भारतीय इतिहास लेखनक यैह परम्परा भेटल छल तेँ ओ भारतीय समाजकेँ क्रूर तथा भयानक मानैत कहलक जे भारतीयकेँ शासन करबाक योग्यता नहि अछि।
भारतीय मानसकेँ र्इ सब बात उत्तेजित केलक, कालांतरमे अनेक निष्पक्ष इतिहास लीखल गेल, लिखा रहल अछि। किन्तु जहिना महाकाव्य लेखनमे खल निन्दा अनिवार्य मानल जाइत अछि, अथवा र्इरान द्वारा अरबीकेँ गारि देब धार्मिक कृत्य मानल जाइत छल, महिना भारतीय इतिहास लेखनक क्रममे एहि तीनू (खल) केँ स्मरण कयल जाइत रहत।
हमर अपन व्यकितगत धारणा अछि जे जहिना दसम शताब्दीक बाद भारतमे आब• बला विदेषी, भारतीयक सड.े मीलिकेँ पचि नहि सकल अथवा भारतीय राष्ट्र देवताक आराधना परम्परागत रूपेँ नहि क• सकल, नहि क• सकैत छल, तहिना तत्कालीन अधिकांष अंगरेज इतिहासकारसँ निष्पक्ष तटस्थताक आषा करब अनैतिहासिक थिक। ए.एल. वाषम सन समकालीन इतिहास लेखक केर किछू परस्पर विरोधी विचार, जकर विवरण आगू देब, चौंका दैत अछि।
भारतीय इतिहास लिखैत काल अंगरेज इतिहासकार (अधिकांष) तटस्थ नहि रहि सकैत छल र्इ स्वाभविके अछि, र्इ सब एकटा आरो भ्रान्त धारणा ल• केँ चलैत छल जे यूनानसँ प्राचीन कोनो संस्कृति भइये नहि सकैत अछि। तेँ जँ विष्वक कोनो अन्य संस्कृतिक पता लगैत छल तँ र्इ सब ओकर तुलना यूनानी संस्कृतिसँ करैत छल तथा ओकरा (यूनानीकेँ) श्रेष्ठ मानि लैत छल।
स्मरणीय जे भारतीय इतिहास लेखनक कार्य एकटा आकसिमकते थिक। भारतमे व्यापारिक सुविधा एवं शोषणक लेल चिंतनक क्रममे भारतक इतिहास लिखा गेल।
1778 र्इ. मे ए. वी. हाल्डेडक द्वारा भारतीय ग्रंथक प्रथम अंगरेजी अनुवाद विवादार्णव सेतुक भूतिकामे भारतीय समाजक तथा वर्ण व्यवस्था पर विचार कयल गेल छल। र्इ विचार एहि लेल कयल गेल छल जे व्यापर तथा शोषण लेल भारतीय सामाजिक व्यवस्थामे परिवर्तन आनल जाय अथवा नहि।
एही सामग्रीक आधार पर 1818 र्इ. मे जेम्स मिल प्रथम-प्रथम बि्रटिषकालीन भारतक इतिहास लिखलक जे भारतक प्रथम इतिहास भेल आ जाहिमे भारतीय वर्ण-व्यवस्थाकेँ भयानक कुरूप मानैत प्राचीन भारतकेँ असभ्य, बर्बर,मूर्ख, प्रगति विरोधी, पतित तथा लड़ाकू अत्याचारी मानलक।
असलमे जेम्स मिलक एहि अदभूत धारणाक पाछू चाल्र्स ग्रांट नामक एक अदभत अंगरेज अवधारणा कार्य क• रहल छल जे ओहि समयमे लन्दनि´ा बौद्धिक, समाजमे अपन मुखरताक लेल प्रसिद्ध छल तथा जे तत्कालीन र्इसार्इ मिषनरी सभक सफल नेतृत्व क• रहल छल आ जे हिन्दू धर्मकेँ पतित, मूर्ख आ शैतानक धर्म मानि रहल छल ओ हिन्दू समाजमे मात्र बैमानी, धोखाघड़ी, स्वार्थपरता तथा कुकर्मी, यौन पापाचारीकेँ देखैत छल जकर एकमात्र उद्धारक र्इसार्इ धर्मेटाकेँ मानैत छल। आ एम्हर भारत छल जे राताराती र्इसार्इ धर्म नहि स्वीकार क• रहल छल। तेँ भारत कटटरपंथीक देष मानल जाय लागल।
अपन पर्वजक एहने अनुभव आ ज्ञान ल• केँ इतिहास लेखनक क्षेत्रमे उतरल बी. सिमथ (1869-1900) जे अपन पूर्वजक समर्थन करैत लिखलक जे प्राचीन भारतीय बर्बर आ लड़ाकू रहल अछि, एकरा (हिन्दूकेँ) अपन शासन सन महत्वपूर्ण कार्य नहि कर• अबैत अछि तेँ एकरा पर आने शासन केलक अंिद तथा अंगरेजीये शासनसँ भारतक कर• उद्धार भ• सकैत अछि।
एहने इतिहास पाठय पुस्तक बनैत छल तथा यैह इतिहास पढि़-पढि़ अंगरेज भारतमे शासन कर• अबैत छल।
जेम्स मिल जाहि सामग्रीक आधार पर भारतीयमे बर्बरता तथा अत्याचार देखने छल, ओही सामग्रीक आधार पर 1841 र्इ. मे एलिफिंस्टन प्राचीन भारतकेँ व्यवसिथत, शांत , सहिष्णु आ संतुलित संतुष्ट देखने छल। किन्तु एलिफिंस्टन मत सामन्यत: अंगरेज शासक तथा शोषकक अनुकूल नहि पड़ैत छल तेँ अमान्य भ• गेल, उपेक्षित रहि गेल।
अंगरेज बैमानियो बहुत र्इमानदारी आ निष्टाक संग करैत अछि जे ओकर जातीय गुण थिक। एहि प्रकारक इतिहास लेखन तथा प्राचीन भारतक अनेक विवाद उपस्थापनक पाछू ओकर सभक एकटा आरो मुख्य उíेष्य छल, भारतीय बुद्धिजीतीमे विषयान्त (भटकाव) उपसिथत करब। एहि लेल 1881 र्इ. मे शूद्रक ओहने दयनीय सिथति छल जेहन अमेरिकामे 1860 र्इ. सँ पूर्व गृहदासक छल। ओ सब भारतीय अखंडताकेँ तोड़बाक अथक प्रयास अपन इतिहास लेखनक क्रममे केलक, एक दिस अदिवासीकेँ भड़कौलक, दोसर दिस उच्चवर्गकेँ निम्न वर्ग पर अत्याचार करैत देखौलक, नारीक हीन सिथतिक चित्रण केलक तथा ब्राहमण, क्षत्रियकेँ परस्पर युद्धे करैत देखौलक, एहि क्रममे आर. मूर 188 पृष्ठक युद्ध विवरण प्रस्तुत क• गेल।
एकर फल र्इ भेल जे (जकर आषा अंगरेजकेँ छल) उन्नैस शताब्दीक उत्तरार्धक अधिकांष भारतीय बुद्धिजीवी राजनीति तथा अर्थनीति सन महत्वपूर्ण विषयकेेँ छोडि़ अन्य सामाजिक (गौण) विषयमे लागि गेलाह। केटकर तथा डा. अम्बेदकर शुद्रक इतिहास ताक• में, राजेन्द्रलाल मित्र (1881र्इ.) भारतक गोवधमे तथा अन्य विद्वानलोकनि प्राचीनभारतमे सतीप्रथा, विधवा विवाह आदि सन-सन विषयमे उलझि गेलाह। आ एहि विवाद सबसेँ जे सामग्री प्रस्तुत होइल छल ताहिसँ इतिहास लिखय लागल। भारतीय इतिहास लेखनक सबसँ पैध दूर्भाग्य र्इ भेल जे इतिहास लेखनमे म.म. काणे तथा म.म. डा. सर गंगानाथ झा सन-सन संस्कृतक विद्वान नहि एलाह। आ इतिहास प्रस्तुत होइत संस्कृतक सामग्री पर। एहन सामग्रीक पहिने फारसी अनुवाद होइत छल, तखन अंगरेजीमे। भाव परिवर्तनक सम्भावना तँ अंगरेजियमे छल, स्वयं संस्कृत जनैत नहि छलाह।
एहि सभक कारणे तत्कालीन भारतीय इतिहासमे अनेक भ्रान्त आ असम्बद्ध बात भेटि जायब अस्वाभाविक नहि, जकर एकटा उदाहरण तत्काल अछि भारतमे आर्य आगमन तथा ऋग्वेदक रचनाक कालबिन्दू जे एखन धरि र्इ. पूर्व 4500 र्इ. सँ ल• केँ 1500 र्इ. पूर्वक बीचमे डोलि रहल अछि।
भारतीय इतिहास लेखनक एकटा महत्वपूर्ण घटना थिक द्रविड़ सभ्यताक संधान। 1922-23 र्इ मे राखलदास बनजीकेँ एहि सभ्यताक पता एकटा उत्खननक क्रममे चलल आ कालांतरमे हड़प्पा ओ मोअन जोदड़ो नगर प्रकट भेल, बादमे आरो छओ गोट नगरक उत्खनन भेल, आब तँ द्रविड़ सभ्यताक नगर संख्या बहुत बढि गेल अछि। एहि सभ्यताक लिपि नहि पढ़ल जा सकल अछि किन्तु एकर मोहर सब एषियाक विभिन्न भागमे भेटल अछि।
द्रविड़ सभ्यताक समय सामान्यत: 4000 र्इ. पूूर्व सँ 1800 र्र्इ. पूर्व धरिक मानक चाही। यधपि एहू तिथिविन्दू पर अनेक मतवाद अछि। किन्तु महत्वपूर्ण बात र्इ थिक जे एहि सभ्यतासँ प्राचीनो सभ्यता सभक पता चलल अछि जाहिमे सँ कतिपय सँ कतिपय तँ सिन्धु नदीसँ पषिचमो अछि आ किछु यमुनासँ पूबो। सामान्यत: आब तँ इ. पूर्व 7 हजार वर्ष पूर्वक अन्नषेष सेहो भेटि गेल अछि। एखनधरि विष्वक प्राचीनतम गाम पषिचम एषियाक जेरिको भेटल अछि जे र्इ. पूर्व 7 हजार वर्ष पूर्वक थिक। हमर निषिचत मत अछि जे भारतमे र्इ. पूर्व 8 हजार वर्षसँ बहुत पूर्वे भारतीय ग्राम बसि गेल होयत।
भारतीय इतिहास र्इ. पूर्व छठम शताब्दीसँ बहुत पाछू धरि, द्रविड़ सभ्यता धरि पहुँचि गेल।
टंगरेज इतिहासकार, जकर समर्थन अधिकांष भारतीयो इतिहासकार लोकनि केललि, प्राचीन इजिहासक प्रसंगमे निरंतर ऐतिहासिक सामग्रीक अभावक ढ़ोल पीटैत रहलाह अछि। एतबा अवष्य अछि जे भारतीय पुरातत्व विभाग 1784 र्इक बुषफ्रुटेसँ आइ डा. दिलीप कुमार चक्रवर्ती धरि अपन आर्थिक अभावक हकन्न कानि रहल अछि जाहि कारणे उत्खनन कार्य पूर्ण अपर्याप्त अछि जे इतिहास लेखनक लेले आवष्यक होइत अछि।
किन्तु विष्वभरिमे भारते टा एहन देष अछि जकरा लग विष्वक प्राचीनतम साहित्य ऋग्वेदक सड.हि विपुल वैदिक प्राचीनसाहित्य अछि जकर कड़ी स्मृति साहित्य धरि अर्थात र्इसापूर्व प्रथम द्वितीय शताब्दी धरि अंिछ जे स्वयं प्रामाणिक साहित्य थिक आ जाहि आधारपर वैज्ञानिक इतिहास लेखन सम्भवे नहि अछि, सुगमो अछि।
असलमे इजिहासकार लोकनि, अंगरेज इजिहासकार लोकनि इजिस विकासक माघ्यम राजा, रानी तथा सेनापतिकेँ मानैत छलाल। वस्तुत: इजिस विकासक वास्तविक माध्यम थिक समाज। समाजेक वास्तविक इतिहास कोनो देषक यथार्थ इतिहास थिक। आ भारतीय समाजक विकासक रूपरेखा प्रस्तुत करबाक लेले प्रचूर साहित्य, ऋग्वेदसँ स्मृति साहित्य धरि भारतमे अछि। एकर अतिरिक्त अष्टाध्यायाी, अर्थषास्त्र तथा महाभाष्य सेहो अछि। एकर बादे आबि जाइत अछिलौकिक संस्कृत साहित्य । आ एही सभक आधार पर, पर्याप्त उत्खनन साक्ष्यक अभावोमे आइ भारतीय इजिहयकार देषक इजिहसक रचना करैत आबि रहल छथि। द्रविड़ सभ्यताक लिपिक अपाठ द्रविड़ इतिहासकेँ प्रस्तुत करबामे कोन बाधा देलक? ओहि लिपिमे की भटबाक आषा अछि जे अन्य सामग्रीसँ नहि भेटल अछि?
इतिहास लेखनक दृषिट´े भने पुराण, जातक, रामायण तथा महाभारतकेँ प्रामाणिक नहि मानल जाइल हो किन्तु सतर्कतापूर्वक एहि सबसँ तँ किछु ने किछु तथ्य दिस संकेत भेटिये सकैत अंिछ।
भारतक इतिहास तटस्थताक आ निष्पक्षताक प्रतीक्षमे अछि। स्वाधीनतासँ पूर्वक इतिहासकेँ जँ राष्टीयतावादक दोषसँ ग्रस्त मानल जाइत अछि तँ बादक कतिपय इजिहसकार विदेषी चष्मा लगाकेँ इतिहासकेँ अपन मतवादक मंच बनबैत अपन प्रतिबद्धताक प्रति आबद्ध छथि। स्वस्थ इतिहासक लेल र्इ दुनू वाद (अथवा अतिवाद) अपथ्य थिक। वस्तुत: भारतक इतिहास अनेक शंका ओ अनिष्चयसँ रूग्ण अछि आ इतिहासकार दिस टुक-टुक ताकि रहल अछि।


text:
विक्रम सम्बत
विक्रम सम्बत हिन्दू पञ्चाङ्गमे आधारित नेपाल तथा भारतक राष्ट्रिय पत्रा छी । ई प्राचिन हिन्दु परम्परा आ वैदिक समयाङ्कनमे आधारित शौर्य पत्रा छी । ई ग्रेगोरियन पत्रा (अङ्ग्रेजी पत्रा) सँ ५६ वर्ष ८ महिना १५ दिन अगाडी अछि । ई पत्रामे वर्षक सुरूवात बैशाखक पहिल दिन सँ होएत अछि । नयाँ वर्षक सुरूवात सामान्यतया ग्रेगोरियन पत्राके अप्रिल महिनाक १३ वा १४ तारिकमे पडैत अछि । विक्रम सम्बत सूर्य सँ सम्बन्धित भेला कारण विक्रम सम्बतमे ग्रह नक्षत्रक नाम सेहो महिनासभ सँ सम्बन्धित अछि । विक्रम सम्बत प्राकृतिक रूपमे सञ्चालित होएत आएल अछि । विक्रम सम्बतक बारेमे अनेकौं विवाद सेहो प्रस्तुत भ रहल अछि । विक्रम सम्बत नेपालक आदि सम्बत छी ।


text:
गजल@प्रभात राय भट्ट
गजलफुलक डाएरह सुखल सुखल फुल अछी मुर्झाएल
वितल वसंत आएल पतझर देख पंछी पड़ाएल
भोग विलासक अभिलाषी प्राणी तोहर नै कुनु ठेगाना
आई एतय काल्हि जएबे जतय फुल अछी रसाएल
अपने सुख में आन्हर प्राणी की जाने ओ आनक दुःख
दुःख सुख कें संगी प्रीतम दुःख में छोड़ी अछी पड़ाएल
कांटक गाछ पर खीलल अछी मनमोहक कुमुदिनी
कांट बिच रहितो कुमुदनी सदिखन अछी मुश्काएल
बुझल नहीं पियास जकर अछी स्वार्थी महत्वकांक्षा
होएत अछी तृप्त जे प्रेम में सदिखन अछी गुहाएल
अबिते रहैत छैक जीवन में अनेको उताड चढ़ाव
सुख में संग दुःख में प्रीतम किएक अछी पड़ाएल
...........वर्ण-२१...................
रचनाकार:-प्रभात राय भ


text:
|| मैथिलीपुत्र प्रदीपक किछु गीत ||
मैथिली पुत्र 'प्रदीप' अपन जीवन काल मे विपुल रचना कएलनि। हिनक प्रकाशित पोथी सभक एकटा नम्हर सूचि अछि। प्रकाशित पोथी सभ मे टुन्नी दाईक सोहाग, स्वयंप्रभा, श्रीमदभागवत गीता, गीत प्रदीप ,अष्टदल, श्री नटवरलीला महाकाव्य, सीता-अवतरण आदि प्रमुख अछि। हिनक बहुतों कृति सभ एखन धरि प्रकाशित होएब शेष छनि। प्रदीप जी मुख्यतः गीतकार छलाह। गीतक सङ्ग-सङ्ग कविता, खंडकाव्य, कथा, नाटक आदि सेहो लिखलनि। अपन सम्पूर्ण जीवन काल मे मैथिलीक प्रणेता बनल प्रदीप जी साहित्यिक गोष्ठी सभ मे उपस्थित होइत रहलाह। दरभंगा मे भीमनाथ झाक संयुक्त संयोजन मे तेसर कथा-गोष्ठीक आयोजन सेहो कएलनि। मैथिली कथा पर केंद्रित आयोजन 'सगर राति दीप जरय' मे सेहो उपस्थित होइत रहलाह। हिनक गीतक लोकप्रियता एहन रहनि जे श्रोता सभक आग्रह सँ प्रदीप जी केँ गीत सँ इतर गोष्ठी मे सेहो 'जगदम्ब अहीँ अवलम्ब हमर' गीत गाबए पड़नि। मैथिली पुत्र 'प्रदीप' मधुप जीक परंपराक गीतकार छलाह। आरंभिक समय मे फिल्मी धुन पर बहुत रास 'पैरोडी' लिखलनि। ई पैरोडी सभ अतिसय लोकप्रिय भेल। 'परदेसिया के चिट्ठी लिखै छै बहुरिया' तकरे एकटा प्रमाण अछि। युवावस्था मे प्रेम आ माधुर्यक गीत सेहो लिखलनि। भगवती,मैथिली,सीता ई तीनटा स्वरुप हिनक भगवती गीतक पृष्ठ्भूमि बनल। सीता पर केंद्रित 'श्री सीतावरण' नामक महाकाव्यक रचना सेहो कएलनि। मैथिली गीतक क्षितिज प्रदीप जीक नाम अन्यतम हस्ताक्षरक रूप मे दृष्टिगत अछि।
सुमन साहित्य सम्मान, वैदेह सम्मान, मिथिला रत्न सम्मान, भोगेंद्र झा सम्मान सहित आओर कतेको अन्य सम्मान सँ सम्मानित प्रदीप जीक जीवन आ सृजन मिथिलाक लेल स्वतः एकटा सम्मान अछि। प्रदीप जीक बहुतहुँ गीत मिथिलाक माटि-पानि मे एना क' रचल-बसल अछि जे उत्सव विशेष आ हुनक गीत एकदोसरक पर्याय बनि गेल अछि। मिथिलाक कोनो गाम मे दुर्गा पूजा हुए आ प्रदीप जीक गीत 'जगदम्ब अहीं अबलम्ब हमर' नहि अनुगुंजतीत हुए एहन बिरले होइत होएत। तहिना मधुश्रावणी पर लिखल हिनक गीत 'चलू-चलू बहिना हकार पुरै लै, बुच्ची दाइ के बर एलनि टेमी दगै लै' लोकप्रियताक पराकाष्ठा प्राप्त कएलक।
प्रदीप जीक गीत माने मिथिलाक माटि-पानिक गीत। आस्था आ व्यवहार मे एकमेक भेल गीत। एकदिस 'मिथिलाक धिया सिया, जगत जननि भेली, धरणि बनल सुरधाम' आ दोसर दिस 'पहिर लाल साड़ी, उपारए खेसारी'। मिथिलाक आस्था आ लोक जीवनक एहन अनुपम चित्रांकन प्रदीप जीक गीतक पैघ वितान केँ स्थापित करैत अछि। गीत सँ मनुखक एकटा एहन तादात्म्य रहल अछि जे दुनू सदिखन एकदोसरा केँ कनहेठने चलैत अछि। प्रदीप मैथिली गीतक 'कान्ह' छथि। मिथिलाक समग्रता केँ अपन गीत मे कनहेठने छथि।
मैथिली पुत्र 'प्रदीप' आइ (शनिदिन) ३० मई २०२० केँ बेलवागंजक अपन निवास्थान पर देहातीत भए गेलाह। आब जे शेष अछि से हुनक स्मृति। कोटि-कोटि मैथिलक कंठहार बनल हुनक गीत। मैथिलीक प्रति हुनक अन्यतम अनुराग। भाषिक अस्मिताक लेल कएल गेल हुनक संघर्ष। मातृभाषाक प्रति हुनक समर्पण। मैथिलीक एहि अनन्य सेवक केँ विनम्र श्रद्धांजलि।
|| मैथिलीपुत्र प्रदीपक पन्द्रह गोट गीत ||
१). मैथिली स्तुति
प्रगटलहु मिथिला भू से धन्य धरती भेल ई।
भेल शीतल सकल धरती धन्य माता मैथिली॥
बहुत तब धल जे धरा छल शस्य श्यामल भेल से।
भूख सँ आकुल जते छल तुष्ट तखने भेल से॥
देल मर्यादा अहाँ एहि माटि केँ हे मैथिली।
रहत जन युग युग ऋणी बनले अहाँ सँ मैथिली॥
जन जनक जे जनक तनिका देल मर्यादा अहाँ।
छल लिलोह निठोर सबहक बनि गेल माता अहाँ॥
स्वयं मर्यादाक पुरूषोतम कहावथि राम जे।
से स्वयं जेहिठाम ऐला धन्य धरती भेल से ॥
हमर वाणी छथि सुशोभित से अहीं सँ मैथिली॥
धन्य ई मिथिलाक धरती धन्य माता मैथिली।।
जे अपाटक नहि बुझथि महिमा अहाँक हे मैथिली।
क्षमा हुनको क' देवनि अज्ञान छथि हे मैथिली॥
हम प्रदीपित भेल छी महिमा अहिक माँ मैथिली।
धृष्टता हमरो करब सब माफ माता मैथिली।।
२). धरणि बनल सुरधाम
मिथिलाक धिया सिया, जगत जननि भेली, धरणि बनल सुरधाम।
धन्य मिथिक भूमि, धर धर रिषि मुनि, दुलहा जगतपति राम।।
कमला बहथि जतए जीवछ रहथि ततए, कोशी-गंगा-गंडक के बथान।।
हिम-गिरी केर घर गौरीक नइहर, शिवजी भेलाह मेहमान।।
यज्ञ सँ तपल एकर कण कण शुचि, 'प्रदीपक' जन्मस्थान।।
३).
अहाँ केर चरण तेजि ककरा मनाबी।
अहाँ जँ ने सुनबइ तँ ककरा सुनाबी।।
कहइये कतेक लोक ढोंगी फरेबी,
कहइये कियो अंध विश्वाश सेवी।
कियो इहो कहि दैत अछि मैया वादी।
अहाँ जँ...
चराचर जते सब अहीँ सँ पलैये
अहिँक शक्ति सँ अम्ब जगती चलैये,
सुरभि माँ अहीँ सँ सदति काल पाबी।
अहाँ जँ...
कत' अछि भवन अम्ब केहिठाँ बसेरा,
कियो ने जनैये अहाँक सृष्टि फेरा,
चलइ छी जतय सँ ओतहि फेर आबी।
अहाँ जँ....
अनेरे अपन नाम राखल 'प्रदीपे'
सदति खन रहइ छी अन्हारक समीपे
अहिँक आश-विश्वाश मन मे बसाबी।
अहाँ केर चरण तेजि ककरा मनाबी।
४). हमरा किएक तबाही (प्रभाती)
जननि हे कतेक भेलहुँ अपराधी!
अहिँक चरण हम नित दिन सुमिरल!
किए रहलहुँ अछि साधि। जननि हे...
आनक शरण कतहु नहि गेलहुँ,
अहिँक चरण रज माथ चढ़ेलहुँ,
किए रखलहुँ दृग बाँधि। जननि हे...
अहिँक कृपा बल सब जन पबइछ,
अन्नपूर्णा कहि सब गुण गबइछ,
रहलहुँ हमहुँ अराधि। जननि हे...
मा-मा-मा कहि सुमिरल अम्बे,
जननि अहाँ जनि करिअ विलम्बे,
दिअ दुर्गुण सब टारि। जननि हे...
जे जन थोड़बहु अहाँ के मनओलक,
से ओतबहि मे सब किछु पओलक,
हमरा किएक तबाही। जननि हे....
अर्थ पिपासुक लम्पट लोभी,
आइ चतुर्दिश दुर्मति क्रोधी,
खुनइछ सभतरि खाधि। जननि हे...
दुर्गे दुर्गति नाशिनि अम्बे,
काली कालजयी जगदम्बे,
हरु 'प्रदिपक' सब व्याधि। जननि हे...
५). तों नहि बिसरिहें गे माँ
तों नहि बिसरिहें गे माँ, तों जँ बिसरमे तँ दुनिया मे पड़तइ बौआए।।
तोरा बेटा केँ तोरे टा आशा तोरा बिना छइने ककरो भरोसा।
कोरा सँ ने दिहें बइला तों जँ बिसर मे तँ दुनिया मे पड़तइ बौआए।
कतबो अनठेमे पछोर नहि छोडबउ तोरे चरण मे सिनेह अपन जोड़बउ।।
बे बुझ मे दिहे बुझा।। तों जँ बिसर मे तँ दुनिया मे पड़तइ बौआए।
स्वारथ भरल संसारे ई सगरो, कियो ने कानब सुनइ छइ ककरो।
जाइक ने प्रदीपो मिझा। तों जँ बिसरमे तँ दुनिया मे पड़तइ बौआए।।
६). राम हमरे थिका
राम हमरे थिका, थिकी हमरे सिया,
तखन चिंता कथु के कियै हम करी ?
सबसँ पावन धरा मे हमर मिथिला,
आन तीर्थक भरोसा कियै हम करी ?
जेहिठा गंगा बहथि कोशिको नित हँसथि,
संग कमला बलानो मगन मे रहथि ?
हम लखनदेइ गंडक के बिसराय क,
आन सरिताक भनिता कियै हम करी ?
योग जप मे सदा अग्रणी नाम अछि,
माटि हमरे छबो दर्शनक धाम अछि।
छथि भगिनमान हनुमान लव -कुश जत,
आन शौर्यक भरोसा कियै हम करी ?
स्वच्छ स्वर्गहुँ सँ बेसी सुकोमल सुगम
पुण्य बासक बेगरते एही ठाँ रहू ।
राम सीता 'प्रदीपित' रहइ छथि मगन,
छोड़ि मदमोह हिनके अपन दुःख कहू ।।
७). कहबनि अपना मैया केँ
बाबा जँ ठोकरेथिन सबटा कहबनि अपना मैया केँ।
मैया तो जँ ठोकरएमे तॅ ककरा कहबइ सुनइत के ?
बेटा करए मुकदमा दायर अपना माइक कोट मे,
बाबा तोरा हरा देब हम माइक नेहक बोट मे।
माफ न गलती कैलहुँ बाबा छोट तनय अज्ञानी के,
मैया माफ न करती बाबा अहाँक एहि मनमानी के।
तोँ विश्वम्भर भने कहाब हम नहि देबउ मोजर हौ,
जा धरि तोँ ने देखएबह बाबा रूप तोहर जे औढर हौ।
विश्वम्भरी जननि हमरे छथि तोरो हुनके शक्ति हौ,
तैयो चाहि रहल छह बाबा आइ 'प्रदीपक' भक्ति हौ ।
धन्य अहीँ छी बाबा जग मे अहिंक थीक संसार यौ,
मैया रहती संग सदा, जँ करबइ बेरा पार यौ ॥
८). सुनियौ हमर निवेदन ना
बाबा बैद्यनाथ कहाबी से सुनि शरण मे एलउ ना।
बहुत भरोस लए के एलउ चरण मे, कनडेरियो हेरब ना।
नहि त माँ जगदम्बा के संगहि हम बसहा घेरब ना ।
त्रिशुल बाघम्बर झारी, तेजि कए महल अंटारी बन मे एलउ ना।
बाबा,छोड़ल छप्पन भोग अहाँ नित भाँग चिलबेलउ ना ।
दुतियाक शोभए चन्ना सिर पर सुरसरि गंगा भक्तक कारण ना।
बाबा कयलहुँ ताण्डव नृत्य डमरू सँ वेद उच्चारण ना।
अहाँक चरण तेजि ककरा निहारी सहलहुँ बहुत प्रतारण ना।
बाबा दीन 'प्रदीपक' वेदन सुनियो हमर निवेदन ना।
९). हम साँझक लघुदीप प्रिय
मधुमय प्रकृतिक स्वर्णिम आंगन, हम साँझक लघु दीप रे।
टेमी बिना सिनेहक जडइछ कोना सुनायब गीत रे ॥
अछि निस्सीम गगन आगाँ मे
पाछाँ क्षितिजक कोरे।
बीचे बाट बटोही थाकए
देखए ओर न छोरे।
तृषित बेकल जल ताकय रहि रहि पाबए भोरक शीत रे।
जीवन गति बढले जाइत अछि,
अनुभव रहल अधूरे।
नित दिन नव नव पथिक अपरिचित
भेटि रहल समतूरे ॥
शान्त लखए सब अपने मग मे, हमर होयत के मीत रे।
आगां ज्योति बढल जाइत अछि,
पाछाँ रहय अन्हारे।
टेमी आध, बाट अछि पलगर,
सरिता कथा पहाड़े ॥
श्रम सुविवेक सुकाज बिना नहि भेटए मोतिम सीप रे ॥
स्नेह सुधा हम ताकल सदिखन,
किन्तु न पाओल पारे ।
जँ-जँ डेग थाह दिस बढइछ
भेटि रहल मंझधारे ॥
अम्ब अहाँक अशेष अमिय बल अनुखन बरय "प्रदीप रे" ॥
१०). जाग मुसाफिर जाग
जागह-जागह जाग मुसाफिर जाग-जाग तों जाग।
जागह भेलौ भोर मुसाफिर सुतले जौं रहि जेब।
सोन सनक अवसर छुटि जैतो जीवन भरि पछितेब'।।
सूर्योदय सँ पहिने जाग' चमकै लगतौ भाग।। जागह...
एहि दुनिया के जानि लैह तो पैघ मुसाफिर खाना,
जहिठाँ सँ ऐलह एहि जग मे तहिठाँ छैके जाना।
जतबा दिन लए ऐलह एहिठाँ शुभ कर्में मे लाग।। जागह...,
चलबे थिक जीवन केर लक्षण, मरण थिक विश्राम।
कान खोलि क' सुनु सुकोमल पक्षी सब के गान।।
भोगक पाछाँ रोग रहै छै, योगक सिद्धिताक।। जागह...
कर्मक्षेत्र मे कर्मक पाछाँ रहिते छै समृद्धि,
शुभ कर्में सँ होइत रहै छै सबठाँ सब दिन वृद्धि
तेँ सकाल उठि नित्य कर्म मे जल्दी जल्दी लाग। जागह...
समय सलोना ससरि जेतै तँ जीवन भरि पछतेब'
रोग शोक केँ छोड़ि तखन तों आर ने किछुओ पेब'।।
सबिता तोहर द्वारि पहुँचला देखह कते समीप,
सूर्यदेव मे सविता भैया जहिना प्रखर 'प्रदीप'
एहि अवसर सँ लाभ उठाब' कर' सेज के त्याग।। जागह...
११).
चलू-चलू बहिना हकार पुरै ले
टुन्नी दाइक बर एलइ टेमी दगैले।।
लटहा चूरा छै नौ कूरा
पाकल केरा सात चंगेरा
छाल्ही बाला दही तँ करेजा कटैए।। चलू।।
सड़ल बदाम भरल पनपथिया
भरि घर ले साड़ी तिनपढ़िया
टुन्नी दाइ ले ललका पटोर एलइए।। चलू।।
माटिक साँप बनल छै करिया
मैनक पात पिठारक थरिया
बीच मे सिन्दूरक ठोप सोभैए।।चलू।।
कनिञाक माइ के घुघना लटकल
पातिलक चाउर एलइ बिनु फटकल
सासुक कोंढ़ कठोर छलैए।।चलू।।
भरि पनपथिया जाही-जूही
कथा कहथि से होइ छथि कूही
बीधमे मटकूरी बड़ छोट एलैइए।। चलू।।
उथल-पुथल मे छथि बिधकरी
दीपक टेम सटेलन्हि धरी
टुन्नी दाइ के आँखि सँ नोर झड़ैए।।
चलू-चलू बहिना बहिना हकार पुरैले।।
१२). प्रभाती गीत
अहाँ सनक नहि आन, हे जानकी, अहँक सनक नहि आन।
जकरा अहँक सदय दृग भेटल, से बनि गेल महान। हे जानकी...
अहिँक कृपाबल सभजन पबइछ, अनुपूर्णा कहि, सभगुण गबइछ।
नहि कियो अहँक समान हे जानकी, अहँक सनक नहि आन।।
दुर्गे दुर्गति नाशिनि अम्बे! काली-काल जयी जगदम्बे!
सीताक शक्ति महान, हे जानकी अहँक सनक नहि आन।
अहँक बिना के, अपन जगत मे, संसारक सुधि थिक सभ सपने।
हरु प्रदीपक अज्ञान हे जानकी, अहँक सनक नहि आन।
१३). स्वयंवरक भाष मे-गीत
छोटी सुकुमारी सिया, नामे-नामे केसिया।
केसिया मे लाखो मोतीहार हे।
सुन्दरि सीता दाइ के झबड़ल केसिया।
केसिया मे हीरा-मोती हार हे।।
रानी सुनयना के कोरा मे सिया बेटिया।
बेटिया के महिमा अपार हे।।
आयल बइसाख मास नवमी इजोरिया।
चहुंदिसि समय सुखार हे।।
राजा जनक के दुलारी सिया बेटिया,
प्रदीपक नमन हजार हे।।
१४). हे माय अहाँ बिनु आश ककर
जगदम्ब अहीँ अवलम्ब हमर, हे माय अहाँ बिनु आश ककर?
जँ माय अहाँ दुःख नै सुनबइ तँ जाय कहू ककरा कहबइ?
करू माफ जननी अपराध हमर, हे माय अहाँ बिनु आश ककर।
काली-लक्ष्मी-कल्याणी छी, तारा-अम्बे-ब्रम्हाणी छी
देखू हम पड़लहुँ बीच भंवर, हे माय अहाँ बिनु आश ककर?
हम भरि जग सँ ठुकरायल छी, माँ अहींक शरण मे आयल छी
अछि पुत्र 'प्रदीप' बनल टुअर, हे माय अहाँ बिनु आश ककर।।
१५). जननि पूर्णकामा
कतय छी हे अम्बे, श्रवण चखु मुनने,
दशा की ने देखी सुनइ छी न अपने ?
हमर दुर्दशा की अहाँ नै देखै छी,
हमर ई व्यथा की अहाँ नै बुझै छी
जगत व्यापनी की जनइ छी न अपने
दशा की ने देखी ...........
सुनल अछि कतेको कथा माँ दया के
सुनल अछि अनेको अमर कीर्ति माँ के
शरण मे एलौ तँ सम्हारु ने अपने।
दशा की ने देखी ...........
धरणि सँ गगन धरि अहिकेर माया,
अहिकेर सुधा सँ बनल शुभ्र काया ,
तखन मंजुषा कोन छी नेह रखने ।
दशा की ने देखी ...........


text:
Results for कविता
कविता : काशीकांत मिश्र 'मधुप' जेठक दुपहरि बारहो कला सँ उगिलि उगिलि भीषण ज्वाला आकाश चढ़ल दिनकर त्रिभुवन डाहथि जरि जरि पछब...
e-Mithila - अक्तूबर 02, 2019
घसल अठन्नी Reviewed by e-Mithila on अक्तूबर 02, 2019 Rating:
दुखी जन लेल अहीं छी इजोत बापू
रेखाचित्र : केशव कविता : रमण कुमार सिंह 1. बापू हम इतिहासक एहन मोड़ पर ठाढ़ छी जतय अहाँ के अस्वीकार करब असंभव सन अछि आ स्वीक...
दुखी जन लेल अहीं छी इजोत बापू Reviewed by e-Mithila on अक्तूबर 02, 2019 Rating: 5
आसक बान्ह टूटल नहि अछि
मधुरिमाक किछु कविता :: 1.आस हमर चिट्ठी तोरा लग पहुँचतउ आ कि नहि हमरा नहि पता हमर आकुल मन आ दर्द सँ व्याकुल तन मोन पाड़'...
e-Mithila - सितंबर 26, 2019
आसक बान्ह टूटल नहि अछि Reviewed by e-Mithila on सितंबर 26, 2019 Rating: 5
देहक वस्त्र जकाँ अहाँ सँ उतरैत छी हम
सागर | क्लिक : शशांक मुकुट शेखर बहुत हालेक बात थिक जे सागर अपन बेधक आ मार्मिक टिप्पणी सब सँ उत्फाल मचबैत सोशल मीडिया पर प्रकट भेल छल...
e-Mithila - अगस्त 24, 2019
देहक वस्त्र जकाँ अहाँ सँ उतरैत छी हम Reviewed by e-Mithila on अगस्त 24, 2019 Rating: 5
आदिकाल सँ कंपित स्वर मे विद्रुप होइत रहल अछि स्त्रीक देह
रोमिशा मैथिली कविताक प्रतिनिधि स्त्री स्वरक रूप मे स्थापित भए रहलीह अछि। सम्बन्ध आ समजाक द्वन्द मे स्त्रीक चिर्रीचोथ होइत अस्तित्वक ...
e-Mithila - दिसंबर 02, 2018
आदिकाल सँ कंपित स्वर मे विद्रुप होइत रहल अछि स्त्रीक देह Reviewed by e-Mithila on दिसंबर 02, 2018 Rating: 5
सदस्यता लें संदेश ( Atom )


text:
सेकेण्ड
सेकेण्ड (अन्तर्राष्ट्रीय इकाई प्रणाली चिन्ह: s), संकेताक्षर मे sec., समय क अंतर्राष्ट्रीय मानक इकाई छी। अंतर्राष्ट्रीय मानक मे समय क अन्य इकाइसभ सेकेण्ड क ही व्युत्पन्न अछी। ई इकाइसभ दस के गुनांक मे होएत अछी। एक मिलिसेकेंड सेकेण्ड क एक हजारिम भाग होएत अछी आर 'एक नैनोसेकेण्ड' सेकेण्ड क एक अरबम भाग होएत अछी।
अन्तर्राष्ट्रीय सैकण्डसंपादित करें
अन्तर्राष्ट्रीय इकाई प्रणाली के अन्तर्गत, सैकण्ड क वर्तमान परिभाषा छी: आकृति:उक्ति[१] ई परिभाषा सीज़ियम परमाणु क विराम अवस्था मे शून्य कैल्विन पर बनाएल गेल अछी। विराम या आधार अवस्था शून्य चुम्बकीय क्षेत्र मे परिभाषित अछी।[१] सेकण्ड क अन्तर्राष्ट्रीय मानक चिन्ह छी s (देखी मानक ISO 31-1).
समय क अन्य इकाइसभ से तुलनासंपादित करें
१ अन्तर्राष्ट्रीय सैकण्ड बराबर अछी:
एहो सभ देखीसंपादित करें
सन्दर्भ सामग्रीसभसंपादित करें
- ↑ १.० १.१ "Leap Seconds", Time Service Department, United States Naval Observatory, अन्तिम पहुँच २००६-१२-३१।
बाह्य जडीसभसंपादित करें
- Official BIPM definition of the second
- Seconds and leap seconds by the USNO
- The leap second: its history and possible future


text:
मारियो द्रागी
मारियो द्रागी (इटाली उच्चारण: [ˈmaːrjo ˈdraːɡi]; जन्म: ३ सेप्टेम्बर १९४७) इटालीक बैंकर तथा अर्थविद् छी जे हाल केन्द्रीय युरोपेली बैंकक प्रमुखक रूपमे कार्यरत अछि । ओ सन् २०११ नोभेम्बर १ सँ एही पदमे बहाल अछि । ओ एहीसँ पहिले बैंक अफ इटालीक गवर्नरक रूपमा सन् २००६ जनवरी सँ सन् २०११ अक्टुबर धरि कार्य केने छल । सन् २०१४ मे आवि फोर्ब्स पत्रिका द्रागीक विश्वको सर्वाधिक शक्तिशाली व्यक्तिसभक सूचीमे ८अम क्रममे रखने अछि ।
प्रारम्भिक जीवन आ करियर[सम्पादन करी]
युरोपेली केन्द्रीय बैंक[सम्पादन करी]
उम्मेदवार[सम्पादन करी]
प्रेजीडेन्सी[सम्पादन करी]
आलोचना[सम्पादन करी]
पुरस्कार आ सम्मान[सम्पादन करी]
सन्दर्भ सामग्री[सम्पादन करी]
- ↑ Baker, Luke (२४ जून २०११), "EU leaders appoint Mario Draghi as new ECB president", Uk.reuters.com, अन्तिम पहुँच २६ जून २०११।
बाह्य जडीसभ[सम्पादन करी]


text:
कलकत्ता. मिथिला विकास परिषद द्वारा मिथिला महोत्सवक दोसर चरण केर शुभारंभ 3 फरवरी कें बड़ाबाजार केर तारासुंदरी पार्क एवं 10 फरवरी कें गिरीश पार्क मे आयोजित कयल जायत. एहि कें ल' मैथिली रंगमंच कलाकार आ मिविपकार्यकर्ता लोकनिक बैसार रविदिन भेल. मिथिला महोत्सव कें सफल बनयबाक लेल आयोजित बैसार केर अध्यक्षता अशोक झा एवं संचालन अंजय चौधरी कयलनि.
तीन फरवरी कें कार्यक्रम मे सुप्रसिद्ध मैथिली गायक नंदजी, सहरसा सं राजनीति रंजन, मधुबनी रामकृष्ण झा, कंचन पांडेय, बीके गुप्ता, दीपक ठाकुर, रोशन कुमार एवं शंभु कर्ण सहित मैथिली मंचक प्रसिद्ध उदघोषक रामसेवक ठाकुर द्वारा मैथिली गीत एवं संगीत प्रस्तुत कयल जायत. 10 फरवरी कें गिरीश पार्क मे कार्यक्रम होयत जहि मे प्रीति (कटिहार), अंजना इस्सर( दलसिंहसराय), मंटू कुमार झा (झंझारपुर) सहित अन्य कलाकार सभ भाग लेताह. परिषद् केर राष्ट्रीय अध्यक्ष अशोक झा मिथिमीडिया कें जनतब देइत कहलनि जे एहि दू दिनक कार्यक्रम केर बाद अगिला मास मिथिला विकास परिषद् मिथिला नाट्य महोत्सव केर आयोजन करत. ज्ञात हो जे मिथिला विकास परिषद् (Report: मिथिमीडिया ब्यूरो)
तीन फरवरी कें कार्यक्रम मे सुप्रसिद्ध मैथिली गायक नंदजी, सहरसा सं राजनीति रंजन, मधुबनी रामकृष्ण झा, कंचन पांडेय, बीके गुप्ता, दीपक ठाकुर, रोशन कुमार एवं शंभु कर्ण सहित मैथिली मंचक प्रसिद्ध उदघोषक रामसेवक ठाकुर द्वारा मैथिली गीत एवं संगीत प्रस्तुत कयल जायत. 10 फरवरी कें गिरीश पार्क मे कार्यक्रम होयत जहि मे प्रीति (कटिहार), अंजना इस्सर( दलसिंहसराय), मंटू कुमार झा (झंझारपुर) सहित अन्य कलाकार सभ भाग लेताह. परिषद् केर राष्ट्रीय अध्यक्ष अशोक झा मिथिमीडिया कें जनतब देइत कहलनि जे एहि दू दिनक कार्यक्रम केर बाद अगिला मास मिथिला विकास परिषद् मिथिला नाट्य महोत्सव केर आयोजन करत. ज्ञात हो जे मिथिला विकास परिषद् (Report: मिथिमीडिया ब्यूरो)
Tags: हालचाल


text:
एसपी सुप्रीमो मुलायम सिंह यादव सेहो तुरंत ऐक्शन मे आबैत लखनऊ स्थित जनेश्वर मिश्र पार्क मे आयोजित राष्ट्रीय अधिवेशन मे पारित सभ प्रस्ताव के अवैध करार देलन्हि। संगहि, सम्मेलन के कर्ताधर्ता एसपी महासचिव रामगोपाल यादव क' फेर स, 6 बरख लेल पार्टी से निकैल देलन्हि।
अखिलेश केर अधिवेशन मे पहुंचे बलापार्टी के राष्ट्रीय उपाध्यक्ष किरणमय नंद आर महासचिव नरेश अग्रवाल क' सेहो बाहर क' देल गेलन्हि। एहीसे पहिने, मुलायम सिंह रविवार भोर मे एक चिट्ठी जारी करि अधिवेशन क' असंवैधानिक करार देलन्हि। बावजूद एहिके अधिवेशन म' मुलायम के बहुतो रास करीबी पहुँचलन्हि।
अधिवेशन मे एसपी के प्रदेश अध्यक्ष पद से हटाओल गेल शिवपाल यादव मुलायम के हस्ताक्षरित पत्र क' ट्वीट केलन्हि, जाहिमे कहल गेल छल कि राष्ट्रीय अध्यक्ष केर अनुमति के बगैर बजाओल गेल पार्टी के राष्ट्रीय अधिवेशन मे भेल फैसला अवैध अछि।
बिना लेटर हेड बला पत्र केर मुताबिक, संसदीय बोर्ड केर बैठक मे एसपी प्रमुख 28 दिसम्बर क' जारी कैंडिडेट्स केर लिस्ट फाइनल अछि आर बचल सीट पर कैंडिडेट्स चुनबाक लेल मुलायम सिंह क, अधिकृत कायल गेल अछि। लेटर मे इयो बताओल गेल अछि कि पांच जनवरी क' पार्टी केर आकस्मिक राष्ट्रीय अधिवेशन होयत।
कैल्ह भेल अधिवेशन मे अखिलेश यादव क' राष्ट्रीय अध्यक्ष चुनबाक संगे संग पार्टी केर कार्यकारिणी, संसदीय बोर्ड गठित करबाक अधिकार सेहो देल गेलन्हि। समाजवादी पार्टी के सुप्रीमो मुलायम सिंह यादव क' पार्टी केर सर्वोच्च संरक्षक बनाओल गेलन्हि आर कहल गेलन्हि कि शीर्ष नेतृत्व हुनका से मार्गदर्शन लैत रहत।


text:
बिहारक पूर्व डीजीपी गुप्तेश्वर पांडेय (Gupteshwar Pandey) कें बिहार विधानसभा चुनाव मे विधायकी कें टिकट नहि भेटल अछि। हाल मे ओ भारतीय पुलिस सेवा (आईपीएस) कें नौकरी सं वीआरएस ल’ लेने छलाह आ जनता दल यूनाइटेड (जेडीयू) कें सदस्यता ग्रहण केने छलाह। एकरा बाद सं चर्चा चैल रहल छल जे ओ नीतीश कुमार कें पार्टी सं बक्सर विधानसभा सीट सं चुनाव मैदान मे उतरता। जखन बक्सर कें सीट बीजेपी कें खाता मे चैल गेल अछि । एकर बाद उम्मीद लगाओल जा रहल छल जे कहीं आन जगह सं हुनका टिकट भेट सकैत अछि। मुदा जखन जेडीयू 115 उम्मीदवारक लिस्ट जारी केलक त’ अहि आस पर पानि फेर गेल।
बुधदिन सत्ताधारी दल जेडीयू अपन सभ’ 115 उम्मीदवारक लिस्ट जारी क’ देलक। अहिमे बिहारक पूर्व डीजीपी गुप्तेश्व पांडेय (Gupteshwar Pandey) कें नाम शामिल नहि छल। आब पांडेय फेसबुक पोस्ट लिखि क’ अपन बात कहलनि। ओ लिखने छथि जे हमर जीवन संघर्ष मे बीतल अछि। हम जीवन भरी जनता कें सेवा मे रहब।
अपने अनेक शुभचिंतकों के फ़ोन से परेशान हूँ। मैं उनकी चिंता और परेशानी भी समझता हूँ। मेरे सेवामुक्त होने के बाद सबको…
Posted by Gupteshwar Pandey on Wednesday, October 7, 2020
बुधदिन राइत मे पूर्व डीजीपी गुप्तेश्वर पांडेय (Gupteshwar Pandey) फेसबुक पोस्ट मे लिखलनि जे, ‘अपन अनेक शुभचिंतक कें फोन सं परेशान छी। हम हुनक चिंता आ परेशानी सेहो समझैत छी। हमर सेवा सं मुक्त भेलाक बाद सबके उम्मीद छल जे हम चुनाव लड़ब मुदा हम अहि बेर विधानसभाक चुनाव नहि लड़ि रहल छी। हताश-निराश होबाक कोनो बात नहि अछि। धीरज राखि। हमर जीवन संघर्ष मे बीतल अछि। हम जीवन भरी जनता कें सेवा मे रहब।’
गुप्तेश्वर पांडेय आगू लिखलनि, ‘कृपया धीरख राखि आ हमरा फोन नहि करी। बिहारक जनता कें हमर जीवन समर्पित अछि। अपन जन्मभूमि बक्सर केर धरती आ ओतय कें सभ’ जाति मजहब कें सभ’ बड़का-छोटका, भाई-बहन आ नौजवान कें हम पैर छू क’ प्रणाम करैत छी। अपन प्यार आ आशीर्वाद बनओने राखि।’


text:
कलक्टर साहबके तँ कोनो लाज नहिये हतेनि, बिहारी सत्ताके कोनो मतलब नहिये छै, मैथिलके अपने लड़ा राज करय वला सभ तमासा कय रहल अछि।
श्री शीर्षत कपिल अशोक बहुत साल तक दरभंगाके कलक्टर बनल रहलाह। मगध सराकर हँ, हँ वैह बिहार सरकारके दुलरुआ कलक्टर छथि। हुनकर अपन कोनो जिम्मेदारी नहि रहैत छन्हि। मैट्रिक - इण्टरके परीक्षामे मिथिलाक जिलामे पटना सँ नियुक्त कलक्टर एसपी एना शख्ती देखबैत अछि जेना युद्ध लेल तैयार होइत हुए। विद्यार्थी लोकिन सँ दुर्व्यवहार अपन अधिकार बुझैत छै।
अशोक दरभंगामे जा धरि रहलाह एम्स लेल काज एक डेग आगू नहि बढ़ल। दरभंगा एयरपोर्ट हुनका सँ जतेक पार लगलनि ओ लटका कय रखने छलाह, जखनि मैथिलके दबाब बरदास्त कयल नहि पार लगलनि तँ आधा अधूरा कय कोनहुतो, बिना यात्री सुविधाके एयरपोर्ट चलि रहल अछि।
श्री शीर्षत कपिल अशोक मूल रूप सँ महाराष्ट्रके रहय वला छथि। महाराष्ट्र तँ ओनहिते मैथिल सङ्ग दुर्व्यवहार करय लेल कुख्यात अछि। कहियो देखलिये अछि मिथिलामे काज करय वला इमहाराष्ट्रीयन/मराठी आईएस/आईपीएस कहियो कोनो मैथिलके महाराष्ट्रमे भेल हत्या अथवा मारि-पिट पर सङ्ग दयने हुए?
नवका समाद इ छै जे मोतिहारीके महाराजा हरेन्द्र किशोर कॉलेजमे परीक्षा छल जे पनेदु बजे सँ शुरू भ' पाँच बजे तक चलितय। मुदा कलक्टर साहेबके पते नहि छलनि जे परीक्षा शुरूओ भेलय अथवा नहि। कलक्टर साहेबके पता करवाक आवश्यकतो की छन्हि? हुनकर की जायत आबैत छन्हि। स्थानीय समादक अनुसार परीक्षा 2 घण्टा लेट सँ प्रारम्भ भेल जे अन्हार भेलाक बाद तक होइत रहल। जखनि परीक्षा समय सँ शुरू नहि भेल तँ विद्यार्थी तथा गार्जियन लोकिन प्रश्न पूछय लगलाह, तँ जेना बुझल अछि अहि खीसे भारी संख्यामे पुलिस पहुँच गेल जेना मैथिल गुलाम हुए, आओर एतेक साहस कतय सँ आबि गेलय जे बिहारी सत्ता द्वारा नियुक्त तथा सञ्चालित प्रशासन सँ सबाल कोना पुछि सकैत छै?
एतबे पर काण्ड नहि रुकल मैथिलके मुहँ चुप करबय लेल बिहारी पुलिसके कोनो कमी नहि रहैत छै, मुदा परीक्षा ठीक सँ होइ अर्थात मैथिल विद्यार्थी बिना कोनो असुविधाके परीक्षा दय सकय ताहिके व्यवस्था करयमे हाथ-पैर फूलि जायत छन्हि, कलक्टर आओर हुनकर अधीन कर्मचारीके।
कहु तँ कहीं चारि चक्काके लाइटमे परीक्षा देल जायत छै? प्रशासन मात्र नोकरी बजबयमे लागल रहैत छै ताहि सँ वास्तविक रूप सँ की दिक्कत छै आओर की ओकर वास्तविक समाधान की हेतय ताहिमे कोनो इन्ट्रेस्ट नहि रहैत छन्हि।
जखनि समाद मीडियामे आबि गेल बिहारी सत्ताके जगहँसाई हुए लागल तखनि कलक्टर साहेबके बलि देबाक लेल एकटा छागर चाहियनि तखनि ओ तकलाह सेन्टर सुपरिटेंडेंटके , आओर ओकरा निलम्बित कय अपन कर्तव्यक इतिश्री कयलनि।
कलक्टर साहेब हमरा बुझल अछि जे अहाँ मैथिल जनताके प्रति उत्तरदायित्व नहि छै तथापि प्रश्न पूछनाइ हमर अधिकार आओर कर्तव्य दुनु अछि,
1.अहाँके की खबर नहि छल जे ओतय परीक्षा समय सँ शुरू नहि भेल?
2. जानकारी नहि छल तँ की अहाँ दोषी नहि?
3. जँ अहाँके जानकारी छल तँ अहाँके व्यवस्था करेलिये?
4. आ की सभटा भगवान भरोसे छोड़ि देने रहिये?
हमरा इहो बुझल अछि जे अहाँ लोकिन मैथिलके एतेक योग्य नहि बुझैत छिये जे कोनो प्रश्नक जबाब देबय।


text:
|| कमल मोहन चुन्नू केर किछु गजल ||
१).
सदिखन सजल-साजल रही, वन हरित फूल अमार सन
हँसिते रहू एहिना सदति, टटका हवाक दुलार सन।
अछि ओ पसेना जे भिजौने, थकित अँह मुख-चान के,
से सिक्त-स्मित कयने ई तन-मन गंग सन गुलजार सन
छी श्रमक सक्कत बान्ह मे, बन्हने खुटेसने भाग के,
कत जन्म-जन्मक रीन तोपने, अलम एक आभार सन
अपना तरहत्थीए सँ टेकने, घर-सखा-संतान के,
नित-नित रचय नव सुरुज-चंदा, हमर मूलाधार सन
दुख केर तानी भूखक भरनी, गुहल जीवन-रंग ओढ़ना,
संग ओढ़ि नाचब गगन-पिरथी, चुनमुनीक अभिसार सन
ओ राति, रातिक थिर जगरना, दुर्दिनक चिर टकटकी
ओहि आँखि मे दुनिया भरिक सपना साँठब भार सन
नित छल उपासक जे बहन्ना, देव लए सत्कार लए,
से देव-पितरक हम कि जानी, अहीँ ओ अवतार सन।
२).
कगनीए पर नाह लगैए, बाजू नहि ?
आङ्ग-समाङ्गक धाह लगैए, बाजू नहि ?
मोसि-कलम-कागत धेने परोपट्टा मे,
एक्कहु नहि पुरखाह लगैए, बाजू नहि ?
भरल-पुरल दरबज्जा-आंगन सबजनियाँ,
दोगे-दोग अबाह लगैए, बाजू नहि ?
कोन बसात सिहकलै जनमारा पछवा,
गामक गाम रोगाह लगैए, बाजू नहि ?
जाहि आँखि मे भरि जिनगी बोहियइतहुँ हम,
पेनी तकर अथाह लगैए, बाजू नहि ?
होइत रहत एहिना मरलहबा गुरमिन्टी,
लोके नहि इरखाह लगैए, बाजू नहि ?
ठीका-मनखप मे उजमहल धर्मध्वजी,
नेत ओकर मरखाह लगैए, बाजू नहि ?
हड्डी-गुद्दा केर हबक्का सौजन मे,
कुकुरो आइ घबाह लगैए, बाजू नहि ?
३).
बात दूध-पानि के आब की करब ?
आनि-अबगरानि के आब की करब ?
सीता के 'टेस्ट-बेबी' बाजय दियमान सँ,
कथा मानिहानि के, आब की करब ?
एखनहुँ नुकायल छै चौड़ी मे चोर सब,
ओकर वंशवाइन के आब की करब ?
राजभोगे अफरल छै मठ के सेबाइत सब,
धाइ मे बेपानि के आब की करब ?
सोलहो सिंगार सीटि चलली शिकार पर,
नवकी महतमानि के आब की करब ?
आन्हर सरपंच मतल आदमी-अकादमी,
ओहि बुढ़िया डाइनि के आब की करब ?
गोधियाँ खतियाबय मे गीजल जुआनी,
गन्ध बिस-बिसाइनि के आब की करब ?
चार पर सँ कूदि पड़ल बीच माँझ अँगना
दीप लेसल चानि के आब की करब ?
धरमी भगतिया के डाली निछाउर मे,
मुलुके उबानि के आब की करब ?
कहिया धरि मुरखहबा लाठी पुजेतै,
दम साधल कान्हि के आब की करब ?
बुढ़िया के हार-हार काँटे गतानल,
नोर नोनछराइन के आब की करब ?
४).
पाछू जँ नहि अंक तँ एसगर सुन्ना की ?
कानक बेतरे सोना की कनझुन्ना की ?
जीरा लए जोलहाल जानकीक नैहर केर,
पोखरिए महुराह तँ रोहु की भुन्ना की ?
सिरिफ अगौं लए रकटल-लुधकल भगिनमान,
तकर जजातक उपजा की मरहन्ना की ?
भङ्गघोटना सँ अकछि लोक बन्हलक मुट्ठी,
तँ दरबारक कोट-कानूनक जुन्ना की ?
पथरौटी डिहवार छातियो पाथर के,
तकर गोहरिया गुम्हरल की आँखिमुन्ना की ?
धातुक बासन टुटलो पर बोमियाइत अछि,
मैथिल बासन साबुत की एकचुन्ना की ?
डंटी मारय जे बैसल सप्पत खा क',
तकरा लए छै गांधी की आ अन्ना की ?
५).
घोघ तर चान कते शान सँ रखने छी अहाँ
मुस्कीक मारि कते मान सँ लधने छी अहाँ
सातो महासागरक उन्माद आंखिए मे घोरल,
मोन सतरंगी कते नेह सँ रंगने छी अहाँ
एही दुनू नैन मे जिनगी भरिक हुलास हमर,
किए हमरे लए दुनू नैन के जंतने छी अहाँ
कते गोदना कते गहना कि कते लाज-सिंगार,
दांते आँचर के दबा हमरा, गंथने छी अहाँ।
६).
आइ दलित टोल मे भरि राति रहता भैया जी
तेँ करोड़हा टेंट केँ उपाय केलनि भैया जी
जाहि कलावति नामे काल्हि शोर संसद मे भेलै,
तकर कला-संतति-जिनगी संग शीलक रखबैया जी
जकरे घाम टघार सँ गमकै गिरहथ के फुलवाड़ी
तकर विरारक साओन-भादव मे सुखजोत जोतैया जी
तीस-पचासक बोइन लए, बेलल्ल बुढ़ी, सरदार जी
मंतोरियाक दुसधटोली के क' रहलैक सफैया जी
पानियें के पंचैती मे दुनूक दुनू बेपानि भेलै
भाग पनघलै राजा के भसियाइत गेलै टोलबैया जी
चारु नाले चित्त खसल एहि बेरुका दिल्ली-दंगल मे,
चक्कू नहि टाका नहि ओकरा, ने खनदान लड़ैया जी
लाड़नि-खापड़ि जोहि छुच्छ बतही बैसल कंसार मे
मोतिया आँखि हथोरैत जीवन आसक भूल-भुलैया जी
भूखे सँ तबधल जुअनका लाश भेटलै खेत मे
बाढिए केर राहत लगैए बंटलै गाम-गमैया जी ।


text:
नवका- पुरनका लेख सर्च करु...
कोन मुद्दा रहत छाएल ?
बिहार मे चुनाव होए वाला अछि. सभ पार्टी के नेता सभ चुनावक तैयारी मे लागल छथिन्ह. चुनाव जीतए के लेल जतेक चीज अजमाबय के जरूरत होएत अछि अजमाएल जा रहल अछि. कोनो चीज छोड़य नहि चाहए छथिन्ह.
नेता सभ के कहनाय छनि के एहि बेर विकासक मुद्दा छाएल रहत. मुख्यमंत्री नीतीश कुमार के कारण बिहार मे विकास एकटा प्रमुख मुद्दा बनि गेल अछि. कांग्रेस नेता राहुल गांधी सेहो विकासे के बात करि रहल छथिन्ह.
आरजेडी प्रमुख लालू प्रसाद यादव जी आओर एलजेपी प्रमुख रामविलास पासवान जी सेहो एहि बेर जाति के बात छोड़ि विकासक गप करि रहल छथिन्ह. एतबे नहि आओर दोसर पार्टी सभ सेहो विकासक गप जोर-शोर सं क रहल छथिन्ह.
मुदा कि अहां के लगैत अछि जे विकास प्रमुख मुद्दा अछि बिहार मे ? कि बिहारक राजनीति मे जाति के मुद्दा हाशिया पर चलि गेल अछि ? कि एहि बेर के चुनाव मे दोसर कोनो आओर मुद्दा नहि उठत?
चुनाव सं किछ दिन पहिने बिल जमा नहि करय के मुद्दा उठल छल. आओर जेना-जेना चुनाव करीब आएल जाएत नवका-नवका मामला सामने आएल जाएत. लालू-पासवान जी सेहो किछ नहि किछ मामला जरूर राखने होताह चुनाव के लेल.
सभ बेर होएत अछि जे चुनाव लग अएला के संग नेता सभ के खिलाफ दस तरहक घोटाला... कई तरहक स्टिंग... मामला सामने आबए लगैत अछि. कई बेर चुनाव के मामला रातिए-राति बदलि जाएत अछि.
एहि बेर बटाईदारी के मामला... अगड़ा-पिछला के मामला... सूखा... बाढ़ि के मामला... महंगाई... नक्सली मामला जैसन कइटा मामला एकाएक उठि सकैत अछि. आओर हां एकटा आओर मामला सभके पाछा छोड़ि सकैत अछि. ओ अछि अयोध्या.
24 सितम्बर के अयोध्या मामला पर इलाहाबाद हाईकोर्ट के फैसला आबय वाला अछि. ई फैसला मालिकाना हक पर अछि. एकर कोनो फैसला आबय चुनाव पर असर पड़ि सकैत अछि. ओना सरकार पूरा सतर्कता बरति रहल अछि एहि मामला पर.
ओना गाम-घर के लोक के सेहो कहनाए छनि जे सिर्फ सड़क-पुल देखने विकास के बात नहि करु. गाम-घर मे कोनो विकास नहि भेल अछि. पाए वाला आओर पाए वाला बनल जा रहल अछि आओर गरीब आओर गरीब.
लोक आइओ एक-एक दाना के लेल संघर्ष करि रहल छथिन्ह. सिर्फ शहरी चमक-दमक पर नहि जाउ. शहर...महानगर के चमकला सं गाम-टोला मे लोक के घर मे अनाज नहि पहुंचैत अछि. आओर एहि बेर के सूखा त ओहिने मारने अछि लोक के.
राशन सं...कोटा सं एक-दू किलो चीनी...चावल...गेहूं आओर मटिया तेल के लेल अखनो लोक के दिन-दिन भरि लाइन मे लागय पड़ि जाए छनि. मास मे एक-दू बेर मिलैत ओकरो क्वालिटी एहन जे कहल नहि जाए.
एहन मे विकास के बात करनाय केहन रहत आम लोक के लेल...आम वोटर के लेल ई त जेना-जेना चुनाव प्रचार जोर पकड़त पता चलत. ओना अहां सेहो बताउ जे एहि बेरक चुनाव के कोन कोन मुद्दा छाएल रहत ? अहांक जवाब के इंतजार मे.
सदस्यता लें टिप्पणियाँ भेजें (Atom)


text:
आईकार्ड तं आम लोक...नौकरीपेशा... एमएलए...एमपी आ फेर कोनो वीआईपी होए...होबाके चाही. आईकार्ड नहि भेलाह पर दस तरहक परेशानी होएत अछि.
कई बेर तं खबर आएल जे फलां मंत्री जीके...एलएमए जीके
नाम पर यात्रा करैत चारिटा लोक पकड़ैलाह.
लोक आ सुरक्षाकर्मी...सिक्यूरिटी वाला तं हर मंत्री जीके नहि पहचानैत छथिन्ह. दोसर के बात छोडु हम खुद ऊपर के दू चारिटा पैघ नेता के छोड़ि आओर मंत्री जीके चेहरा सं नहि पहचानय छिएन्हि.
एहन मे कई बेर तं मंत्रीजी के कोनो दौरा पर आ कोनो ऑफिस मे गेलाह पर आईकार्ड नहि भेलाह के कारण सुरक्षाकर्मी हुनका भीतर नहि जाए दै छथिन्ह.सुरक्षा के लेल ई जरूरी अछि.
कई चीज के गौर करैत बिहार सरकार ई फैसला करलक अछि जे आब सभ मंत्री जी अपन आईकार्ड लsक चलताह.
एहि लेल आईकार्ड बननाय शुरू भ गेल अछि. जल्दीए ई काज पूरा भ जाएत.
तं आब हमरा अहां-जकां सिर्फ नौकरी करय वाला नहि बल्कि मंत्री जी सेहो गला में आईकार्ड लटकौने रहताह.


text:
पटना : मिथिला भवन, राजेन्द्रनगरमे बीतल रविकें चेतना समितिक वार्षिक आमसभाक आयोजन कयल गेल. एहि अवसर पर उपस्थित लोकक स्वागत करैत विधानपरिषद आ चेतना समितिक अध्यक्ष विजय कुमार मिश्र पछिला वर्षक चेतना समितिक उपलब्धि आ क्रियाकलापक विस्तृत ब्यौरा प्रस्तुत केलनि संगहि ओ विद्यापति भवनक जीर्णोद्धार हेतु डेढ़ करोड़ टाकाक अनुदानक लेल बिहार सरकार आ मुख्यमंत्री नीतीश कुमारकेँ सेहो धन्यवाद देलनि.
एहि अवसर पर चेतना समितिक सचिव आ पत्रिका घर-बाहरक संपादक वासुकीनाथ झा द्वारा बिहार सरकारसँ मिथिलामे मैथिलीमे पढ़ाइ करेबाक माँग उठाओल गेल. ओ मैथिलीकें राज्यक दोसर राजभाषाक मान्यता देबाक संग-संग मैथिली पत्र-पत्रिकाकेँ सरकारी विज्ञापन देबाक माँग सेहो सरकारसँ कयलनि.
एहि अवसर पर समिति केर 2015-2017 वर्ष लेल पदाधिकारीक चुनाव सेहो संपन्न भेल. विधायक विजय कुमार मिश्र अध्यक्ष आ वासुकीनाथ झाकेँ फेरसँ सचिव बनाओल गेल. उपाध्यक्ष पद पर विवेकानंद झा, विवेकानंद ठाकुर आ गणेश शंकर खर्गा ओतहि संयुक्त सचिव पद पर रमानन्द झा रमण, उमेश मिश्र आ रामसेवक राय निर्वाचित भेला संगहि संग योगेन्द्र नारायण मल्लिक कोषाध्यक्ष, जगत नारायण चौधरी संगठन सचिव रघुवीर मोची प्रचार सचिव चुनल गेलाह.
कोषाध्यक्ष द्वारा पछिला सालक आय-व्ययक प्रतिवेदन आ अगिला सालक बजट सेहो प्रस्तुत कयल गेल. एहि अवसर पर दूटा पोथी सेहो विमोचित कयल गेल. पहिल पोथी छल रत्नेश्वर प्रसाद सिंहक लिखल 'मैथिली महाकाव्यक शिल्प विकासमे चाणक्यक योगदान' आ दोसर पोथी छल अमित मिश्र रचित बाल काव्य संग्रह अंशु बनि पसरि जाएब. दुनू पोथी प्रकाशन शेखर प्रकाशन द्वारा भेल अछि. मौसम खराब रहलाक बादो एहि अवसर पर सैकडो लोक उपस्थित छलाह. कार्यक्रम संचालन सचिव उमेश मिश्र केलनि.
(रिपोर्ट : बाल मुकुन्द पाठक)
Tags: हालचाल हालचाल : एहिपार


text:
१.१.गजेन्द्र ठाकुर- नूतन अंक सम्पादकीय १.२.विदेह ई-लर्निङ्ग
१.१.गजेन्द्र ठाकुर- नूतन अंक सम्पादकीय
गजेन्द्र ठाकुर
मैथिली मे पहिल बेर १.पैटर्न (पुनरावृत्ति) कविता आ २.शेप बा कंक्रीट (आकार) कविता
१
पैटर्न (पुनरावृत्ति) कविता
पाँतिक छन्दमे लिखल कविता भेल पैटर्न (पुनरावृत्ति) कविता।
की अछि पाँतिक छन्द:-
ई भेल कोनो बेर-बेर पुनरावृत्ति हुअयबला पद्य रचना। ऐ मे ध्वनिक पुनरावृत्ति आवश्यक नै अछि, खाली पाँतिक लम्बाइक पुनरावृत्ति होइत अछि।
उदाहरण:
जाइत जाइत
जाइत जाइत जाइ छी बड़ी दूरस्त देश धरि जे घुरि ने सकी
पहिने कएक बेर घुरि अयलौं अइ ठाम
बुझलौं जे छल अदहे रस्ता
घुरि जे एलौं
से बिदा भेलौं जाइले दूरस्त
ततेक दूर दूरस्त देश जे घुरि ने सकी
जे घुरबऽ जायत थाकि जायत अदहा तकरो अदहा रस्तामे
आ जँ बढ़त आगाँ देखत बिलाइत रस्ता
ने कोनो बाटे छोड़ब आ ने
कोने चिन्हासी
आ ने कनियो आस छोड़ब
अदहा रस्ताक बादक धांगैत-तोड़ैत बाट
आ बढ़ैत हम आ बिलायल जाइत रस्ता केलक काज संपन्न
एकटा काजक हएत आब फेरसँ आरम्भ
नव वातावरण नव लोक संग
प्रयोगेक प्रयोग
आनत कोनो अजगुत परिणाम
आकि फेर धकेलत हमरा दूरस्त देश
आ हम घुरि कऽ तँ नै आबि जाएब फेर अपन पुरने देश
जतऽ ने रहत ओ पुरनका डेरायल लोक
ने पुरनका पिरौंछ गाछ-बृच्छ
परिणामेक प्रमाण
रुसल सन अछि ई हमरासँ
लोक गाछ-बृच्छ सभ नव नवके ई देश
ने कोनो चिन्हासी ने आस आ ने कोनो चिन्हार बाट
२.
शेप बा कंक्रीट (आकार) कविता
पैटर्न (पुनरावृत्ति) कविताक विपरीत ई एकटा आकारक स्वरूप धारण करैत अछि आ तेँ पाँतिक छन्दमे लिखल कविता भेल पैटर्न (पुनरावृत्ति) एतऽ नै भेटत वरन कोनो आकृति देखा पड़त। जेना नीचाँक गाछक आकृति देखू।
बिलाइत आसक चेन्हासी
देखैत
गाछ दुनू कात
संगे जाइ रस्ताक संग
गाछक छाह कऽ रहल घन
हमर चेन्हासी घन होइत पक्का हएत मुदा
घ
न
ग
र
हो
इ
त
चे
न्हा
सी
अन्हार गुज्ज भऽ जाइत अछि
हमर आसक चेन्हासी बिला जाइत अछि
१.२.
[संघ लोक सेवा आयोग/ बिहार लोक सेवा आयोगक परीक्षा लेल मैथिली (अनिवार्य आ ऐच्छिक) आ आन ऐच्छिक विषय आ सामान्य ज्ञान (अंग्रेजी माध्यम) हेतु सामिग्री] [एन.टी.ए.- यू.जी.सी.-नेट-मैथिली लेल सेहो]
.................
मैथिलीक वर्तनी
१
मैथिलीक वर्तनी- विदेह मैथिली मानक भाषा आ मैथिली भाषा सम्पादन पाठ्यक्रम
२
मैथिलीक वर्तनीमे पर्याप्त विविधता अछि। मुदा प्रश्नपत्र देखला उत्तर एकर वर्तनी इग्नू BMAF001 सँ प्रेरित बुझाइत अछि, से एकर एकरा एक उखड़ाहामे उनटा-पुनटा दियौ, ततबे धरि पर्याप्त अछि। यू.पी.एस.सी. क मैथिली (कम्पलसरी) पेपर लेल सेहो ई पर्याप्त अछि, से जे विद्यार्थी मैथिली (कम्पलसरी) पेपर लेने छथि से एकर एकटा आर फास्ट-रीडिंग दोसर-उखड़ाहामे करथि|
IGNOU इग्नू BMAF-001
...................
Maithili (Compulsory & Optional)
UPSC Maithili Optional Syllabus
BPSC Maithili Optional Syllabus
मैथिली प्रश्नपत्र- यू.पी.एस.सी. (ऐच्छिक)
मैथिली प्रश्नपत्र- यू.पी.एस.सी. (अनिवार्य)
मैथिली प्रश्नपत्र- बी.पी.एस.सी.(ऐच्छिक)
..................
यू. पी. एस. सी. (मेन्स) ऑप्शनल: मैथिली साहित्य विषयक टेस्ट सीरीज
यू.पी.एस.सी. क प्रिलिमिनरी परीक्षा सम्पन्न भऽ गेल अछि। जे परीक्षार्थी एहि परीक्षामे उत्तीर्ण करताह आ जँ मेन्समे हुनकर ऑप्शनल विषय मैथिली साहित्य हेतन्हि तँ ओ एहि टेस्ट-सीरीजमे सम्मिलित भऽ सकैत छथि। टेस्ट सीरीजक प्रारम्भ प्रिलिम्सक रिजल्टक तत्काल बाद होयत। टेस्ट-सीरीजक उत्तर विद्यार्थी स्कैन कऽ editorial.staff.videha@gmail.com पर पठा सकैत छथि, जँ मेलसँ पठेबामे असोकर्ज होइन्हि तँ ओ हमर ह्वाट्सएप नम्बर 9560960721 पर सेहो प्रश्नोत्तर पठा सकैत छथि। संगमे ओ अपन प्रिलिम्सक एडमिट कार्डक स्कैन कएल कॉपी सेहो वेरीफिकेशन लेल पठाबथि। परीक्षामे सभ प्रश्नक उत्तर नहि देमय पड़ैत छैक मुदा जँ टेस्ट सीरीजमे विद्यार्थी सभ प्रश्नक उत्तर देताह तँ हुनका लेल श्रेयस्कर रहतन्हि। विदेहक सभ स्कीम जेकाँ ईहो पूर्णतः निःशुल्क अछि।- गजेन्द्र ठाकुर
संघ लोक सेवा आयोग द्वारा आयोजित सिविल सर्विसेज (मुख्य) परीक्षा, मैथिली (ऐच्छिक) लेल टेस्ट सीरीज/ प्रश्न-पत्र- १ आ २
Test Series-1- गजेन्द्र ठाकुर
Test Series-2- गजेन्द्र ठाकुर
...........................
NTA-UGC/ UPSC/ BPSC Maithili Optional- गजेन्द्र ठाकुर
[Place of Maithili in Indo-European Language Family/ Origin and development of Maithili language (Sanskrit, Prakrit, Avhatt, Maithili) भारोपीय भाषा परिवार मध्य मैथिलीक स्थान/ मैथिली भाषाक उद्भव ओ विकास (संस्कृत, प्राकृत, अवहट्ट, मैथिली)]
(Criticism- Different Literary Forms in Modern Era/ test of critical ability of the candidates)
(ज्योतिरीश्वर, विद्यापति आ गोविन्ददास सिलेबसमे छथि आ रसमय कवि चतुर चतुरभुज विद्यापति कालीन कवि छथि। एतय समीक्षा शृंखलाक प्रारम्भ करबासँ पूर्व चारू गोटेक शब्दावली नव शब्दक पर्याय संग देल जा रहल अछि। नव आ पुरान शब्दावलीक ज्ञानसँ ज्योतिरीश्वर, विद्यापति आ गोविन्ददासक प्रश्नोत्तरमे धार आओत, संगहि शब्दकोष बढ़लासँ खाँटी मैथिलीमे प्रश्नोत्तर लिखबामे धाख आस्ते-आस्ते खतम होयत, लेखनीमे प्रवाह आयत आ सुच्चा भावक अभिव्यक्ति भय सकत।)
(बद्रीनाथ झा शब्दावली आ मिथिलाक कृषि-मत्स्य शब्दावली)
(वैल्यू एडीशन- प्रथम पत्र- लोरिक गाथामे समाज ओ संस्कृति)
(वैल्यू एडीशन- द्वितीय पत्र- विद्यापति)
(वैल्यू एडीशन- द्वितीय पत्र- पद्य समीक्षा- बानगी)
(वैल्यू एडीशन- प्रथम पत्र- लोक गाथा नृत्य नाटक संगीत)
(वैल्यू एडीशन- द्वितीय पत्र- यात्री)
(वैल्यू एडीशन- द्वितीय पत्र- मैथिली रामायण)
(वैल्यू एडीशन- द्वितीय पत्र- मैथिली उपन्यास)
(वैल्यू एडीशन- प्रथम पत्र- शब्द विचार)
(मैथिली आ दोसर पुबरिया भाषाक बीचमे सम्बन्ध (बांग्ला, असमिया आ ओड़िया) [यू.पी.एस.सी. सिलेबस, पत्र-१, भाग-"ए", क्रम-५])
[मैथिली आ हिन्दी/ बांग्ला/ भोजपुरी/ मगही/ संथाली- बिहार लोक सेवा आयोग (बी.पी.एस.सी.) केर सिविल सेवा परीक्षाक मैथिली (ऐच्छिक) विषय लेल]
GS (Pre)
........................
यू.पी.एस.सी. आ आन प्रतियोगिता परीक्षा लेल देखू:
.......................
General Studies
NCERT-Environment Class XI-XII
...................
Other Optionals
...................
पेटार (रिसोर्स सेन्टर)
.................
मैथिली मुहावरा एवम् लोकोक्ति प्रकाश- रमानाथ मिश्र मिहिर (खाँटी प्रवाहयुक्त मैथिली लिखबामे सहायक)
डॉ. ललिता झा- मैथिलीक भोजन सम्बन्धी शब्दावली (खाँटी प्रवाहयुक्त मैथिली लिखबामे सहायक)
मैथिली शब्द संचय- डॉ श्रीरामदेव झा (खाँटी प्रवाहयुक्त मैथिली लिखबामे सहायक)
दत्त-वतीक वस्तु कौशल- डॊ. श्रीरामदेवझा
परिचय निचय- डॊ शैलेन्द्र मोहन झा
English Maithili Computer Dictionary (Complete)- Gajendra Thakur
Maithili English Dictionary- गोविंद झा
राधाकृष्ण चौधरी- A Survey of Maithili Literature
राधाकृष्ण चौधरी- मिथिलाक इतिहास
राजेश्वर झा- मिथिलाक्षरक उद्भव ओ विकास (मैथिली साहित्य संस्थान आर्काइव) (यू.पी.एस.सी. सिलेबस)
दत्त-वती (मूल)- श्री सुरेन्द्र झा सुमन (यू.पी.एस.सी. सिलेबस)
प्रबन्ध संग्रह- रमानाथ झा (बी.पी.एस.सी. सिलेबस) CIIL Site
डॉ. रमानन्द झा 'रमण'
फेर एहि मनलग्गू फाइल सभकेँ सेहो पढ़ू:-
कुमार पवन (साभार अंतिका)
पइठ (मैथिलीक सर्वश्रेष्ठ कथा) डायरीक खाली पन्ना
योगेन्द्र पाठक "वियोगी"
डॉ. रमण झा
केदारनाथ चौधरी
अनूदित साहित्य (आन भाषासँ)- गजेन्द्र ठाकुर
विदेह:सदेह २७ (गजेन्द्र ठाकुर आ रवि भूषण पाठकक आन भाषासँ अनूदित गद्य आ पद्य- अंक १-३५० सँ)
बाल साहित्य (अनुवाद- द्विभाषिक- मैथिली-अंग्रेजी)- गजेन्द्र ठाकुर
शेष ४० टा बाल चित्र-पोथी नीचाँक लिंकपर:-
विदेह मैथिली-अंग्रेजी टॉकिंग रीड-अलाउड ऑडियो बुक
https://bloomlibrary.org/player/Wcf6zr5CoF
(मसाई केर परिवर्तनकारी रेबेका)
https://bloomlibrary.org/player/p3sHdYBgiT (चलू हम तँ ठीक छी ने!)
https://bloomlibrary.org/player/f19pSdhGMo (एकटा नीक दिन)
https://bloomlibrary.org/player/b2l5wesxCp
(घर सभ)
https://bloomlibrary.org/player/dAzC0Fubt7 (की अहाँ ऐ चिड़ै सभकेँ देखने छी?)
......................
किछु मैथिली पोथी डाउनलोड साइट (ओपन सोर्स)
Sahitya Akademi
प्रबन्ध संग्रह- रमानाथ झा (बी.पी.एस.सी. सिलेबस)
सृजन केर दीप पर्व- सं केदार कानन आ अरविन्द ठाकुर
मैथिली गद्य संग्रह- सं शैलेन्द्र मोहन झा
Videha Maithili eBooks/ eJournals/ Video Archive
तीरभुक्ति
मैथिली साहित्य संस्थान (online pdf of Reasearch Papers/ Books)
Pratham Books Maithili Storyweaver
Videha Read Aloud Talking Maithili Audio Books
I Love Mithila (पोथी डाउनलोड लिंक)
प्यारे मैथिल चैनल- किरण चौधरी आ संगीता आनन्द- मैथिलीक सभसँ लोकप्रिय यू ट्यूब चैनल
.................
Videha e-Learning YouTube Channel
...........
विदेह सम्मान: सम्मान-सूची (समानान्तर साहित्य अकादेमी, समानान्तर ललित कला अकादेमी आ समानान्तर संगीत-नाटक अकादेमी सम्मान/ पुरस्कार नामसँ विख्यात)
.........
Maithili eBooks/ eJournals/ Videos can be downloaded from:
Maithili eBOOKS/
eJournals/ Videos
अपन मंतव्य editorial.staff.videha@gmail.com पर पठाउ।


text:
नई दिल्ली। फोर्ड मोटर भारत मे इलेक्ट्रिक वाहन बनेबाक योजना कए रद्द कय देलक अछि। मानल जा रहल अछि जे कंपनी देशमे अपन उत्पादन संयंत्र बेचैत रहत। रायटर केर एगो रिपोर्टक अनुसार फोर्ड गुजरात स्थित उत्पादन संयंत्रके बेचय लेल टाटा मोटर्स सँ बातचीत कय रहल छेल। फोर्ड अपन चेन्नई प्लांटक लेल सेहो नव खरीदारके ताकि रहल अछि।
एहि सालक शुरुआतमे कंपनी कहलक छल जे ओ भारत सँ निर्यात लेल आ घरेलू बाजार मे बिक्री लेल इलेक्ट्रिक वाहनक उत्पादन पर नजरि दौड़ा रहल अछि। फोर्डके भारत सरकारक प्रोडक्शन लिंक्ड इंसेंटिव स्कीम (पीएलआई) के तहतसही चुनलऽ गेलऽ छेलै । एहि लेल मानल जा रहल अछि जे कंपनी एक बेर फेर भारत आपस आबि सकैत अछि।
नुकसान के कारण उत्पादन बंद भ गेल
पिछला साल फोर्ड कहने छल जे ओ भारत मे स्थानीय स्तर पर उत्पादन बंद क देत आ निर्यात लेल देश मे केवल पैघ मॉडल छोड़ल जाएत। 10 साल मे ब्रांड कए 2 अरब डॉलर स बेसी क नुकसान भेला क बाद इ कदम क घोषणा कैल गेल। एकर अलावा 2019 मे गुजरात आ चेन्नई मे स्थित दूटा उत्पादन संयंत्र कए बंद करबाक फैसला लेल गेल छल।
भारत मे फोर्ड मोटरक प्रचलन 1920 क दशक मे शुरू भेल छल। ई 1950 के दशकके शुरुआतमे बाहर निकलय सँ पहिले कनाडाके फोर्ड मोटर कंपनीके सहायक कंपनीके रूपमे देशमे प्रवेश कयने छल ।1995 मे फोर्ड भारतीय ऑटो निर्माता कंपनी महिंद्रा एंड महिंद्रा के सहयोग सँ भारत वापस आबि गेलै । फोर्ड आ महिंद्रा 1998 मे एहि साझेदारी कए तोड़ि देलक। एकर बाद फोर्ड 1998 मे फोर्ड मोटर इंडिया लिमिटेड बनि गेल।
फोर्ड भारत मे जे आखिरी मॉडल लॉन्च केलक ओ अछि फ्रीस्टाइल । फोर्ड एकरा लाइफस्टाइल एडवेंचर वाहन के रूप में लॉन्च केलक। एकरा फिगो हैचबैक आ इकोस्पोर्ट एसयूवी क बीच राखल गेल छल । फोर्ड एखन भारत मे एन्डेवर, इकोस्पोर्ट, फिगो, फिगो एस्पायर आ फ्रीस्टाइल मॉडल बेचैत अछि ।


text:
नवका- पुरनका लेख सर्च करु...
विशेष राज्यक दर्जा पर गोपाल प्रसाद जीक आरटीआई
बिहार के विशेष राज्य दर्जा देबय के मामला मे भ रहल देरी पर आरटीआई कार्यकर्ता गोपाल प्रसादजीक आरटीआई पर हुनका सरकार जवाब मिल गेलन्हि.
गोपाल जीक सूचना केर अधिकार (आरटीआई) के तहत जे जानकारी मिलल अछि ओकर अनुसार विशेष दर्जा के मांग पर विचार करय लेल योजना आयोग के तरफ सं एहि साल आठ सितंबर के एकटा अंतर मंत्रालयी समूह बनाएल गेल.
एहि समूह के अगिला मास दिसंबर मे आठ तारीखतक अपन रिपोर्ट दय के अछि.
आरटीआई से इहो जानकारी मिलल जे विशेष दर्जा के मांग के लेल मुख्यमंत्री नीतीश कुमार प्रधान मंत्री मनमोहन सिंह जीके के चारि बेर पत्र लिख चुकल छथिन्ह.
नीतीश जी 3 जून 2006... 23 मई 2009... 14 जुलाई 2009 आओर 10 मई 2010 के प्रधानमंत्री जीके पत्र भेजने छथिन्ह.
एहि सं पहिने 4 अप्रैल 2006 के विधानसभा मे विशेष राज्य के लेल पास एकटा प्रस्ताव सेहो भेजल गेल अछि.
एतबे नहि नीतीश जी दू साल पहिने 2009 मे प्रधानमंत्री के भेजल अपन पत्र मे बिहारक संग भेदभाव करय के आरोप सेहो लगौने छथिन्ह.
प्रधानमंत्री के लिखल पत्र मे साफ कहल गेल अछि जे कोसीक बाढ़ि पुनर्वास... हैंडलूम... कृषि... ऊर्जा... खाद्य सुरक्षा योजना केर मामला मे बिहारक संग भेदभाव कएल जा रहल अछि.
विशेष राज्य के मुद्दा पर एहि साल गर्मी मे शरद यादव जी बिहारक नेता सभ के संग प्रधानमंत्री सं मुलाकात करने छलखिन्ह.
मुदा केंद्र के कांग्रेसी...यूपीए सरकार पर बिहार के शिकायत के कोनो असरे नहि दिखा रहल अछि.
बिहार के संग शुरूए सं पक्षपात भ रहल अछि आओर ओ आइओ जारी अछि.
विशेष राज्य के दर्जा देबय लेल योजना आयोग के किछ शर्त होएत अछि. अगर गोपाल प्रसाद जीक आईटीआई पर ध्यान देल जाए तं बिहार सरकार के कहनाय अछि जे बिहार ओहि सभ शर्त के पूरा करैत अछि. एहि लेल केंद्र के बिहार के विशेष दर्जा देबय मे देरी नहि करबाक चाही.
मुदा यूपीए...दीदी...दादा के खेल मे बिहार पिसा रहल अछि. रेल सेवा होए...आर्थिक पैकेज होए... कोनो नव प्रोजेक्ट होए बिहार के संग भेदभाव जारी अछि.
एहि सं परेशान एनडीए के सांसद विशेष दर्जा के मुद्दा आब संसद में उठएताह.
जेडीयू...बीजेपी के एमपी सभ जोर-शोऱ सं एहि मांग के संसद मे राखथिन्ह.
अखन संसद के शीतकालीन सत्र चलि रहल अछि. अहां सभ सेहो अपना स्तर पर दवाब बनाबय के कोशिश करिऔ. बिहार के विकास लेल आगां आउ.
एकटा आओर गप आईटीआई कार्यकर्ता गोपाल प्रसाद जी अपन दरभंगा सं छथिन्ह आओर दिल्ली मे सूचना केर अधिकार के लेल लड़ि रहल छथिन्ह.
गोपाल जी आरटीआई के क्षेत्र मे बड़ नीक काज करि रहल छथिन्ह. गोपाल जी पचासों मुद्दा पर आरटीआई दाखिल कएने छथिन्ह आओर हुनका सरकार सं ओकर जवाब सेहो मिलल छनि.
अहां सभ हिनका सं 092897-23144 फोन पर संपर्क करि सकय छी.
सदस्यता लें टिप्पणियाँ भेजें (Atom)


text:
भारतीय प्रशासनिक सेवा ( IAS) के अधिकारी अमित खरे के प्रधानमंत्री नरेंद्र मोदी के सलाहकार नियुक्त कैल गेल अछि । अमित खरे भारतीय प्रशासनिक सेवा (IAS) के 1985 बैच के अधिकारी छैथ । नवका एजुकेशन पॉलिसी तैयार करअ में हिनकर प्रमुख योगदान से हो अछि । बाकी आईएएस (IAS) अमित खरे 30 सितंबर के उच्च शिक्षा सचिव के पद स रिटायर भेल छलाह । एखन हुनकर नियुक्ति दू साल या फेर अगला कोनो आदेश तक छैन । जेकरा बढ़ाएल से हो जा सकैया । हिनकर डिजिटल मीडिया के लेल नियमावली में बनाव में से हो भूमिका रहल अछि ।
अमित खरे बिहार के सभ स बड़का घोटाला के खुलासा करक लेल से हो जानल जाएत छैथ । तखन ई चाइबासा में उपायुक्त रहेत आ पशुपालन विभाग में घोटाला के उजागर केने रहेथ । ई घोटाला के कारण मुख्यमंत्री लालू प्रसाद यादव के इस्तीफा देवअ के पड़ल रहेन ।
एकर अलावा अमित खरे दरभंगा के जिलाधिकारी से हो रहल छथि । हिनका एखनो दरभंगा के लोग सभ दरभगा में हिनकर द्वारा केल गेल बिकास काज के लेल याद करैत छैन ।
बाकी हिनकर पत्नी निधि खरे छथिन्ह । जे से हो आईएएस (IAS)अछिकारी छथिन्ह आ एखन केन्द्र में सचिव के पद पर तैनात छथिन्ह ।


text:
पार्टी कइलन सोमवार दिन एक प्रेस रिलीज़ जारी करि कहलनि कि ‘हाल के दिन म' किछ मीडिया समूह सभ फुइस - फटक खबर आर अफवाह पसारबाक प्रयास केना अछि कि, जदयू, भाजपा संग कुनु भी तरहक गठबंधन क' सकैत अछि। इ खबर बेबुनियाद केँ संगे पूरा तरहे प्रायोजित अछि। बिहार म' महागठबंधन बहुत नीक जोका अप्पन काज क' रहल अछि आर चुनाव के दौरान कायल गेल अप्पन सात निश्चय क' पूरा करबाक लेल संकल्पित अछि।
जदयू भाजपा पर आरोप लगेलनि कि पार्टी केर राष्ट्रीय परिषद् म' मुख्यमंत्री द्वारा देशक सभ सेक्युलर पार्टि सभ सँ एक होयबाक अपील सँ भाजपा घबरा गेल अछि आर मिडिया म' फुइस - फटक ख़बर छपवा रहल अछि। अपने क' बता दी एक ऑनलाइन रिपोर्ट म' दावा कायल गेल छल कि ‘नीतीश कुमार भाजपा सँ गठबंधन लेल पाँछा केर दरबाजा सँ गप चला रहल अछि।


text:
केली म्याकडोनाल्ड
केल्ली म्याकडोनाल्ड (जन्म २३ फरवरी १९७६) एकटा स्कटिश अभिनेत्री छी जे सिनेमासभ ट्रेनस्पटिंग (१९९६), गोसफोर्ड पार्क (२००२), इन्टरमिशन (२००३), न्यानी म्याही(२००५), हेरी पोटर आ देथली हॉलो – भाग २ (२०११), आ ब्रेभ (२०१२)मे अपन अभिनयक लेल प्रसिद्ध अछि । २००५ मे टिभी फिल्म द गर्ल इन द काफे ,क लेल गोल्डेन ग्लोब अवार्डक लेल नामाकरण कएल गेल छल । केल्ली म्याकडोनाल्डक मेनी सिरिज आ फिल्ममे सहायक अभिनेत्रीक लेल प्राईम टाईम एमी अवार्ड सेहो जितने अछि । सन् २००३ मे ओ बिबीसीक मिनी सिरीज स्टेट अफ प्ले मे पत्रकार डेला स्मिथके रुपमे अभिनय केनेए छल ।
बाल्यकाल[सम्पादन करी]
चलचित्रक शुरुवात[सम्पादन करी]
व्यक्तिगत जीवन[सम्पादन करी]
फिल्मोग्राफी[सम्पादन करी]
अवार्ड आ मनोनयन[सम्पादन करी]
प्रसिद्धि[सम्पादन करी]
बाह्य लिङ्कसभ[सम्पादन करी]
- इन्टरनेट चलचित्र भण्डारणमे केली म्याकडोनाल्ड
- केली म्याकडोनाल्ड टिसिएम चलचित्र डेटाबेसमे
- Kelly Macdonald at the British Film Institute's Screenonline
- Kelly Macdonald in Skellig on Sky1, Easter 2009


text:
नवका- पुरनका लेख सर्च करु...
हुड़-हुड़ दबंग-दबंग...
बिहार विधानसभा मे अखन जतेक एमएलए छथिन्ह ओहि मे सं करीब एक सय सं ऊपर क्रिमिनल बैकग्राउंड के छथिन्ह. एहि बारे मे किछ दिन पहिने एकटा रिपोर्ट सेहो आएल छल. जकर मुताबिक कोनो एहन दल नहि अछि जकर दामन साफ-सुथरा अछि.
मुदा अखन राज्य मे जे चुनावी प्रक्रिया चलि रहल अछि. छह चरण मे जे वोटिंग होए वाला अछि. ओकरा लेल पार्टी सभक उम्मीदवारक जे लिस्ट सामने आबि रहल अछि. ओहि के देखल जाए त हालात कोनो नीक नहि कहल जा सकैत अछि.
लिस्ट के देखल जाए त सभ दल बाहुबली के अपना संग लाबय मे दिलचस्पी दिखा रहल अछि. कांग्रेस... बीजेपी... जेडीयू... आरजेडी आ एलजेपी कोनो एहि सं बाचल नहि अछि. सभ पार्टी जीतय लेल बाहुबली के सहारा लेबय सं परहेज नहि करि रहल छथिन्ह.
बिहार मे राहुल गांधी के मिशन बिहार देखि के लागल रहय जे कम सं कम कांग्रेस अपना पार्टी मे दबंग सभ के राखय सं हिचकत. मुदा राहुल गांधी के सहरसा मे भेल पहिल सभा मे मंच पर दू-दू टा बाहुबली के पत्नी के मौजूदगी लोक के हैरान करि देलक.
सहरसा मे राहुल गांधी के संग मंच पर आनंद मोहन आओर पप्पू यादव के पत्नी लवली आनंद आओर रंजीता रंजन मौजूद छलीह. दूनु बाहुबली पर आपराधिक मामला छनि आओर जेल मे छथिन्ह.
आनंद मोहन गोपालगंज के पूर्व डीएम के हत्या के मामला मे जेल मे छथिन्ह जखन कि पप्पू यादव के माकपा विधायक अजित सरकार केर हत्याक मामले में दोषी करार देल गेल छनि. दूनु के अपन इलाका मे तूती बौलेत छलन्हि.
आब ओहि लवली आनंद के कांग्रेस सहरसा के आलमनगर सं टिकट देलक अछि. जखन कि रंजीता रंजन बिहारीगंज सं चुनाव लड़तीह. एहि बेर बाहुबली अपना जगह अपन परिवार के ठाड़ क राजनीति मे अपन पैठ बनाएल राखय जाहय छथिन्ह.
एहि बेर क्रिमिनल बैकग्राउंड वाला नेता सभ अपना जगह अपन पत्नी के ठाड़ क अपना हाथ मे लगाम राखय चाहय छथिन्ह. ओ अपन पत्नी के सहारे चुनावक वैतरणी पार करय चाहय छथिन्ह. एहि मे कतेक सफल सेहो भ जएताह.
मौजूदा विधानसभा मे सेहो कईटा एहन महिला एमएलए छथीह जिनकर पति के आपराधिक पृष्ठभूमि रहलन्हि. बस ओ अपन पति के लेल रबर स्टॉम्प के काज करय छथीह. जेहि मे कुंती देवी... पूर्णिमा देवी... पूनम देवी...मुन्नी देवी शामिल छथीह.
नीतीश कुमार जी सेहो केतबो ढोल पीटथिन्ह मुदा हुनकर पार्टी जेडीयू सेहो बाहुबली नेता के खूब टिकट द रहल अछि. लालगंज के दबंग विधायक मुन्ना शुक्ला के पत्नी अन्नु शुक्ला के जेडीयू लालगंज सं ठाड़ करलक अछि.
जेडीयू के टिकट पर पूर्णिया के रूपौली सं बीमा भारती ठाड़ भेलीह. हिनकर पति बाहुबली अवधेश मंडल पर कतेक मामला दर्ज छनि. आब देखय के अछि जे हिनकर पति के दबंगई हिनका जीताबय के काज अबैत अछि कि नहि ?
ओना पिछला बेर लोकसभा चुनाव मे सेहो बाहुबली सभ अपन परिवार के ठाड़ क चुनाव जीतय के कोशिश करने छलाह मुदा हुनका सभ के मुंहकी खाय पड़ल छलन्हि. एहि मे शहाबुद्दीन... सूरजभान... पप्पू यादव... आनंद मोहन शामिल छलाह.
पहिने जखन धरि मतपत्र सं वोटिंग होए छल बाहुबली सभ नेता सभ के बूथ कैप्चरिंग करि जीताबय छलखिन्ह. बीच मे दबंग... बाहुबली ...क्रिमिनल रिकॉर्ड वाला लोक सभ पुलिस सं बचय लेल खुद ठाड़ होए लगलाह.
( सौजन्य: Maps of India )
जे बाहुबली दोसर के जीताबय छलाह. बूथ कैप्चरिंग के बल पर...लाठी-डंडा...पाई के बल पर खुद जीतय लगलाह. एमएलए... एमपी बनय लगलाह. नेता जकां आचरण करय लगलाह. अंडरवर्ल्ड राज चलाबय लगलाह.
मुदा इलेक्ट्रॉनिक वोटिंग मशीन... ईवीएम अएलाह के बाद. बूथ कैप्चरिंग मे काफी कमी आएल. सरकार... मीडिया हाउस आओर दोसर एनजीओ के तरफ सं वोटर के जागरूक करय के अभियान सेहो चलाएल गेल. एहि सं लोक जागरूक भेलाह. सोच-समझि क प्रतिनिधि चुनय लगलाह.
वोटर के जागरूक होए के असर पिछला लोकसभा चुनाव मे देखय के मिलल जेहि मे ओ बाहुबली नेता के... हुनकर पत्नी के खारिज करि अपन मोन के बात बता देलखिन्ह. उम्मीद अछि जे एहि बेर ओ सेहो दबंग के पत्नी के तेहिना रास्ता देखा देथिन्ह.
बाहुबली के ई पता नहि छनि जे एकटा साधारण मतदाता सेहो अपन एक वोट सं हुनकर सभ दबंगई के माटि मे मिला सकय छथिन्ह. वोट मे मतदाता सं बड़का दबंग कोई नहि अछि. अहां देखा दिऔ जे एक वोट के कतेक महत्व होएत अछि.
चुनाव मे अहां ककरा वोट दैत छी ई ककरो पता नहि चलैत अछि. ई मतदान गुप्त मतदान होएत अछि. अहां अपना मोन सं वोट देबय लेल स्वतंत्र छी. जाति... धर्म... बिरादरी... सभ सं दूर भ अहां नीक उम्मीदवार के वोट द दुनिया के एकटा नवका रास्ता दिखाउ.
अहां देखा दिअ जे वोट मे कतेक ताकत अछि जेहि बाहुबली... दबंग सं अहां सालों भर डरल रहैत छी. अहां अपन एकटा वोट सं हुनका एहन पटखनी दिअ जे ओ अगिला पांच साल धरि फेर ठाड़ होए के नाम नहि लेताह.
सदस्यता लें टिप्पणियाँ भेजें (Atom)